21 Tip Diet Yang Tidak Membawa Penyakit, Paling Berkesan Boleh Diamalkan. Hasilnya Boleh Dilihat Sepantas 7 Hari Je

Apabila restauran terkenal menawarkan pelbagai hidangan, mulalah nafsu tidak terkawal. Dan agak mustahil kita menolak semua makanan ini dan pastinya akan mengalami pertambahan berat badan kerana tidak tahu kalori dalam setiap hidangan.

Jadi bagaimana caranya untuk kita mengawal berat badan agar ia tidak jadi berlebihan hingga boleh membawa penyakit. Jika diet pemakanan seimbang dan sentiasa kekal terjaga, proses penurunan berat badan anda pasti berjaya walaupun terpaksa mengambil masa yang lama.

Dan anda juga perlu sanggup berkorban meninggalkan segala jenis makanan enak yang tidak berkhasiat. Jadi apakah diet berkesan yang boleh kita amalkan dengan hasilnya sepantas 7 hari sahaja.

Tip 1 – Untuk tips pertama ini, anda perlukan dua biji lobak merah dan sebiji timun. Kemudian, buang kulit kedua-dua buah tersebut dan perah untuk dapatkan airnya. Selepas itu, campurkan perahan dengan sebiji limau nipis dan bancuh sehingga sebati. Anda boleh minum sebanyak dua kali sehari sehingga mencapai berat badan yang diimpikan.

Alasannya? – Lobak dan limau nipis mengandungi banyak antioksida didalamnya. Antioksida ini dapat meneutralkan radikal bebas dan seterusnya menjadikan sistem hormon badan anda menjadi seimbang. Jadi lemak-lemak bebas dapat disingkirkan dengan mudah.

Tips 2 – Jangan tinggalkan sarapan. Anda mungkin ingin kurangkan pengambilan makanan kerana berdiet. Lalu anda abaikan sarapan. Tetapi, tindakan itu adalah kurang bijak.

Alasanya? – Ini kerana, apabila anda telah berlapar semalaman kemudian tidak bersarapan. Kandungan glukosa dalam badan boleh menjadi rendah dan mengakibatkan masalah fisiologi seperti pening dan pitam. Jadi, apabila tiba waktu lunch, anda mungkin mengambil makanan secara berlebihan. Oleh itu, jangan tinggalkan sarapan walau hanya dengan sebiji buah epal.

Tips 3 – Kurma sebagai makanan pagi. Dengan pengambilan beberapa biji kurma sebagai sarapan, ianya mampu mengenyangkan dan membekalkan tenaga di sepanjang pagi. Malah, anda mungkin masih berasa kenyang sehingga tengahari. Dengan itu, anda tidak perlu makan dengan banyak di waktu lunch. Anda bukan sahaja dapat berdiet, malah mampu berjimat.

Alasannya? – Kurma mengandungi jumlah glukosa yang sangat tinggi. Glukosa ini dapat memberikan tenaga yang secukupnya kepada badan untuk melakukan tugas harian. Berbanding makanan pagi yang berjenis kuih muih atau nasi, ia sebenarnya mengandungi tinggi kolestrol beserta karbohidrat.

BACA ARTIKEL INI:

Tips 4 – Ambil makanan kaya serat dengan banyak pada waktu makan. Contoh makanan kaya serat adalah; buah-buahan, sayur-sayuran, vitamin, mineral, dan bijiran penuh.

Alasannya? – Makanan seperti itu mempunyai kuantiti kalori yang rendah tetapi kaya dengan diet serat yang diperlukan oleh oleh tubuh setiap hari.

Tips 5 – Sediakan buah-buahan dan sayuran berwarna hijau, oren dan kuning pada waktu makan. Contohnya; brokoli, lobak, dan buah-buahan sitrus (e.g. limau). Makanan seperti itu mempunyai sifat antioksida yang tinggi dan boleh diambil sebanyak lima atau lebih hidangan pada setiap hari.

Tips 6 – Pastikan kadar pengambilan kolesterol di bawah 300 mg pada setiap hari.Bagaimana? Kurangkan lemak haiwan di waktu makan yang boleh meningkatkan kadar kolesterol dalam darah. Anda boleh realisasikannya dengan memilih daging kurang lemak dan produk tenusu rendah lemak.

Alasannya? – Lemak adalah jenis tenaga yang terakhir sekali digunakan oleh badan. Jadi kebanyakkan lemak yang diambil tidak digunakan dan ia disimpan dibawah tisu. Lemak inilah yang membentuk badan anda menjadikannya ia tidak menarik.

Tips 7 – Pastikan sumber protein dalam diet harian. Pertama, anda perlu kurangkan pengambilan gula dan karbohidrat yang boleh meningkatkan berat badan anda. Kemudian, ambil sarapan yang kaya protein seperti minum susu segar dan sebiji telur. Semasa lunch pula, makan makanan seperti sup sayur atau ayam bersama nasi separuh dan sebiji epal. Apakah hasilnya? Tubuh akan menyimpan lebih banyak tenaga untuk menjalankan aktiviti sehingga keesokkan hari.

Tips 8 – Lakukan aktiviti yang banyak pergerakan. Apabila anda ingin menjadi kurus, anda pasti terbayang aktiviti berjoging atau masuk ke gym yang melibatkan kos. Anda sebenarnya mempunyai pilihan iaitu dengan membuat aktiviti berjalan kaki sahaja. Ianya lebih mudah, murah dan menyeronokkan. Tambahan pula, aktiviti itu cukup untuk menjana tenaga dengan melatih paru-paru dan jantung untuk bekerja.

Untuk makluman anda, dalam setiap hari anda boleh melakukan aktiviti berjalan sebanyak 10,000 langkah sahaja.

Amalan 10,000 langkah setiap hari mampu membakar lemak anda dibahagian peha dan juga perut. Jadi ia memudahkan anda mengurangkan berat badan anda ke tahap yang diingini.

Adakah anda fikir sukar untuk membuat 10,000 langkah dalam masa sehari? Bagi saya cara itu senang sahaja.

Antara aktiviti yang boleh anda lakukan untuk mencapai 10,000 langkah adalah seperti:
Berjalan-jalan dalam shopping kompleks dalam masa lebih 2 jam.
Untuk ke setiap destinasi, anda boleh parking kereta jauh sedikit dari tempat yang anda tuju.

Membersihkan rumah dengan menyapu serta mengelap lantai sebuah rumah. Ini bukan sahaja dapat menceriakan lagi rumah anda namun ia dapat memberikan anda satu senaman yang boleh menguruskan badan anda.
Berjalan kaki meronda-ronda taman dalam masa 2 jam.

Tips 9 – Lakukan sedikit aktiviti selepas makan. Pada kebiasaannya, diri anda merasa berat dan mengantuk selepas makan. Apa kata anda membuat sedikit perubahan dengan berjalan-jalan atau menaikki tangga selepas selesai makan.

Alasannya? – Ianya membantu untuk membakar sebahagian kalori dari makanan yang anda makan itu tadi. Tetapi, jangan pula terlalu mendesak. Ini kerana, anda baru habis makan dan mungkin boleh mendatangkan masalah lain.

Tips 10 – Makan adalah satu keperluan, jadi jangan tak makan. Ini kerana, makanan adalah sumber kepada tenaga. Anda kurang makan, maka penggunaan tenaga menjadi kurang mengakibatkan tubuh anda akan mengalami kejutan. Perkara ini boleh menyebabkan kadar metabolisma anda menjadi rendah. Apabila hal ini berlaku, badan anda akan mula membakar otot untuk menggantikan makanan. Selepas itu, berat badan anda tidak akan berada pada tahap yang ideal.

Tips 11 – Minum air bersih 8 gelas sehari. Untuk pengetahuan anda, meminum air dalam kuantiti yang banyak boleh menurunkan selera makan secara semulajadi. Oleh itu, sebelum makan makanan yang berat, minum air terlebih dahulu. Dengan berbuat demikian, anda dapat mengelakkan daripada makan dengan banyak.

Tips 12 – Kurangkan makanan yang bergaram. Sekiranya anda mengambil garam dalam kuantiti yang tinggi, ianya menggalakkan penakungan air. Jadi, apabila anda kurangkan mengambil garam, sekaligus badan anda tidak menakung air dengan banyak. Seterusnya, tiada lagi masalah gemuk air.

Tips 13 – Jadikan air limau sebagai favourite drinks. Semasa anda makan di kedai makan, pesanlah air limau nipis atau oren. Ini kerana, minuman masam menggalakkan pembakaran lemak dalam badan. Tetapi, jangan pula pesan air limau yang manis.

Tips 14 – Katakan tidak kepada minuman berkarbonat. Saya yakin, anda pasti tahu bahawa minuman berkarbonat mengandungi 7-8 sudu gula. Banyak bukan? Dengan kandungan gula sebanyak itu, terang-terangan ia mampu memberi kemudaratan kepada tubuh badan dan mengganggu plan diet anda.

Tips 15 – Amalkan teknik pemakanan yang betul. Maksud teknik pemakanan di sini adalah merujuk kepada teknik kunyahan. Semasa makan, kunyahlah dengan perlahan-lahan dan jangan tergopoh-gapah. Cuba kunyah makanan yang disuap menjadi cebisan kecil sebelum ditelan agar ia mudah dihadam kelak.

Tips 16 – Gunakan piring makanan yang rata. Elakkan dari menggunakan piring yang cekung. Dengan memilih pinggan yang rata, maka anda dapat mengelakkan daripada mengambil makanan secara berlebihan.

Tips 17 – Jangan percaya kepada mitos-mitos berdiet. Antara mitos berdiet yang kerap dibincangkan sehingga kini adalah; jangan sarapan pagi, jangan makan malam, jangan minum air masak, jangan minum jus oren. Sedangkan, mitos-mitos itu termasuk dalam plan diet yang baik dan sempurna.

Tips 18 – Tetapkan sasaran yang realistik. Anda harus meletakkan sasaran dalam tempoh menurunkan berat badan. Contohnya, minggu ini anda menyasarkan turun berat badan sebanyak 0.5 kg. Untuk minggu-minggu seterusnya, anda boleh tingkatkan kepada 1-2 kg pula bagi mencapai berat badan impian.

Tips 19 – Jangan timbang berat badan setiap hari.

Alasannya? – Jika anda berbuat demikian, ianya boleh membuatkan anda berputus asa kerana anda tidak dapat melihat perubahan. Cadangan saya, timbang berat badan pada setiap minggu atau dua kali sebulan.

Tips 20 – Diari diet sebagai rekod. Untuk tips ini, saya sarankan anda memiliki sebuah diari diet. Dalam diari tersebut, anda perlu rekodkan setiap hari berapa kali dan berapa banyak anda makan, tahap kelaparan dan perasaan anda ketika makan.

Alasannya? – Dengan berbuat demikian, ianya mampu meningkatkan kepekaan terhadap tabiat makan anda. Lama-kelamaan, anda pasti dapat mengenalpasti dan menukar tabiat pemakanan anda kepada yang lebih sihat. Kemudian, bolehlah anda merangka plan diet yang lebih berkesan.

Tips 21 – Cukup belajar teori sahaja. Ayuh mulakan langkah anda dengan mengamalkan teknik diet yang betul. Saya percaya dengan teknik diet yang betul berserta senaman anda mampu mengurangkan berat badan anda.


Kini Memegang Kad OKU, Zaiton Sameon Syukur Masalah Di Dengari

Penyanyi veteran tanah air, Zaiton Sameon, kini memegang kad Orang Kurang Upaya (OKU) daripada Jabatan Kebajikan Masyarakat (JKM). Syukur tidak terhingga diucapkan kerana masalahnya mendapat perhatian.

Penantiannya untuk memiliki kediaman sendiri bakal menjadi realiti. Status kad OKU itu boleh meringankan bebannya kelak.

Dilaporkan oleh mStar, Pengarah JKM Wilayah Persekutuan, Che Samsuzuki Che Noh pula berkata, dia layak menerima status itu apabila doktor mengesahkan Zaiton alami masalah yang dipanggil traumatic brain injuries atau trauma kecederaan otak.

“Status OKU bukan hanya diberikan kepada individu yang mempunyai kecacatan fizikal malah sesiapa yang mempunyai masalah ingatan juga boleh memohon,

“Seperti kes Zaiton, dia masuk dalam kategori OKU fizikal yang disahkan oleh doktor sebagai trauma kecederaan otak.” katanya.

Zaiton Sameon yang pernah terlibat dalam kemalangan ngeri pada 1990 sehingga menyebabkan anak lelakinya terkorban melalui insiden itu. Dari insiden itu, Zaiton alami gangguan emosi yang teruk selain masalah hilang ingatan.

Penerimaan kad OKU itu juga menjadi tanda syukur buat Zaiton yang berusia 66 tahun itu. Dengan ini, ia dapat membantunya memohon bagi mendapatkan rumah Program Perumahan Rakyat (PPR).

Terdahulu, dia terpaksa mebayar sewa rumah yang berjumlah RM800 di Bukit Indah, Ampang. Dia juga memaklumkan kesukarannya untuk memohon kediaman PPR oleh kerana tidak mempunyai pendapatan yang tetap.

“Sebelum ini saya ada mohon rumah PPR tapi gagal atas alasan tiada pendapatan tetap. Sedih orang lain dapat tapi saya tak,

“Mentang-mentanglah saya ‘cacat otak’ ada orang pandang serong sampai kata saya tak boleh menyanyi. Itu semua tak benar sebab lagu Inggeris punya saya boleh menyanyi dengan baik,

“Alhamdulillah, dengan adanya kad ini, saya berpeluang memohon PPR dan mempunyai rumah sendiri.” ujar Zaiton.

Pelantun suara lagu Menaruh Harapan itu juga menitipkan rasa syukur kerana dia dijaga dengan baok oleh anak angkatnya, Che Sikah Ismail, 50, sejak 11 tahun lalu.

Kehidupannya banyak diuruskan oleh Che Sikah sehinggakan urusan nyanyian juga. Zaiton akui tidak mahu menyusahkan adik-beradiknya. Dalam pada masa yang sama, Zaiton giat menjalankan perniagaan ‘Rendang Nasib’ untuk menjana pendapatan sampingan.


Untuk Hati Tenang Dan Aman, Amalkan Langkah-Langkah Ini Sebelum Tidur.

Sebagai umat Islam. amalan Rasulullah sentiasa menjadi panduan kita untuk mendapat keberkatan Allah SWT. Sama ada dari segi teladan, perkataan atau perbuatan, ia akan membuat lebih teratur dan hidup dalam keadaan aman.

Sumber gambar: Learn Religious

Antara salah satu amalan Rasulullah yang boleh kita jadikan panduan ialah amalan sebelum tidur.

Rasulullah SAW berpesan kepada siti Aisyah ra.

“ Ya, Aisyah! Jangan engkau tidur sebelum melakukan empat perkara iaitu :

1. Sebelum khatam al-Quran

2. Sebelum menjadikan para nabi bersyafaat untukmu di hari kiamat

3. Sebelum para muslimin meridhai engkau

4. Sebelum engkau melaksanakan haji dan umrah “

Bertanya siti Aisyah :
“Ya Rasulullah ! bagaimana aku dapat melaksanakan empat perkara seketika? “

Rasul tersenyum dan bersabda :

1. “Jika engkau akan tidur , membacalah surat al –Ikhlas tiga kali seakan-akan engkau telah mengkhatamkan Al-Quran.

” Bismillaahirrohmaan irrohiim,

‘Qulhuallaahu ahad’ Allaahushshamad’ lam yalid walam yuulad’ walam yakul lahuu kufuwan ahad’ ( 3x ) “

2. “Membacalah shalawat untukku dan untuk para nabi sebelum aku” maka kami semua akan memberimu syafaat di hari kiamat “

“ Bismillaahirrahmaan irrahiim, Allaahumma shallii ‘alaa Muhammad wa’alaa aalii Muhammad ( 3x ) “

3. “Beristighfarlah” untuk para mukminin maka mereka akan meridhai engkau

“ Astaghfirullaahal adziim aladzii laa ilaaha illaa huwal hayyul qoyyuum wa atuubu ilaih (3x).

4. Dan perbanyaklah “bertasbih, bertahmid , bertahlil dan bertakbir” maka seakan-akan engkau telah melaksanakan ibadah haji dan umrah

“ Bismillaahirrahmaan irrahiim, Subhanallaahi Walhamdulillaahi walaailaaha illallaahu allaahu akbar ( 3x )

( Tafsir Haqqi)


Lima Adab Minum dalam Islam yang Diajarkan Rasulullah. Jangan Ikut Amalan Syaitan!

Ketika kita hendak minum, kita tidak hanya dituntut untuk memperhatikan kesucian dan kebersihan air yang hendak kita minum. Lebih dari itu, kita juga dituntut memperhatikan adab-adab ketika minum.

Dalam Islam, sebagaimana disebutkan dalam beberapa riwayat dari Nabi Saw, terdapat lima adab yang harus kita perhatikan ketika kita hendak minum.

Pertama: Membaca bismillah terlebih dahulu. Boleh membaca ‘bismillah’ saja, namun lebih utama membaca bismillah dengan sempurna, yaitu ‘bismillahir rohmanir rohim.

Kedua: Minum dengan menggunakan tangan kanan. Ini berdasarkan hadis riwayat Imam Muslim dari Ibnu Umar, dia berkata bahwa Nabi Saw bersabda;

إِذَا أَكَلَ أَحَدُكُمْ فَلْيَأْكُلْ بِيَمِينِهِ ، وَإِذَا شَرِبَ فَلْيَشْرَبْ بِيَمِينِهِ , فَإِنَّ الشَّيْطَانَ يَأْكُلُ بِشِمَالِهِ وَيَشْرَبُ بِشِمَالِهِ

Jika salah seorang dari kalian makan, hendaknya ia makan dengan tangan kanannya, dan jika minum hendaknya minum dengan tangan kanan. Kerana syaitan makan dan minum dengan tangan kirinya.

Ketiga: Ketika minum, dianjurkan bernafas di luar wadah sebanyak tiga kali. Ini berdasarkan hadis riwayat Imam Bukhari dan Muslim dari Anas bin Malik, dia berkata;

كان رسولُ اللهِ صلَّى اللهُ عليه وسلَّمَ يتنفَّسُ في الشرابِ ثلاثًا

Rasulullah Saw bernafas tiga kali ketika minum.

Keempat: Minum dalam keadaan duduk. Nabi Saw melarang minum dalam keadaan berdiri kecuali dalam keadaan diperlukan atau terpaksa. Ini berdasarkan hadir riwayat Imam Muslim dari Abu Hurairah, dia berkata bahwa Nabi Saw bersabda;

لاَ يَشْرَبَنَّ أَحَدٌ مِنْكُمْ قَائِمًا فَمَنْ نَسِىَ فَلْيَسْتَقِئْ

Janganlah sekali-kali salah seorang di antara kalian minum sambil berdiri. Apabila dia lupa, maka hendaknya dia muntahkan.

Kelima: Membaca hamdalah setelah minum. Lafadznya adalah sebagai berikut;

اَلْحَمْدُ ِللهِ الَّذِىْ جَعَلَهُ عَذْبًا فُرَاتًا بِرَحْمَتِهِ وَلَمْ يَجْعَلْهُ مِلْحًا اُجَاجًا بِذُنُوْبِنَا

Alhamdu lillahil ladzi ja’alahu ‘adzban furotan birohmatihi wa lamyaj’alhu milhan ujajan bidzunubina

Segala puji bagi Allah yang dengan rahmt-Nya telah menjadikan air ini segar dan menyegarkan. Dan tidak menjadikan air ini asin dan pahit karena dosa-dosa kami.


Skrub Gula Atau Skrub Garam, Mana Yang Lebih Berkesan Untuk Membersihkan Wajah?

Ibarat sikat yang membersihkan permukaan porselen dari lapisan kotoran, fungsi skrub adalah membersihkan wajah anda dari tumpukan kulit mati yang kusam. Ada dua jenis skrub yang umum digunakan, iaitu skrub gula dan skrub garam. Keduanya memiliki keunikan tersendiri, tapi mana yang paling unggul untuk membersihkan wajah?

Produk skrub yang unggul bagi wajah tidak hanya efektif dalam menyingkirkan lapisan kulit mati. Skrub juga harus memiliki ukuran butiran yang sesuai, mampu melembapkan kulit, dan merangsang pembahagian sel-sel kulit sehingga wajah tampak lebih cerah.

Masih bingung menentukan jenis skrub yang terbaik untuk wajah anda? Berikut beberapa faktor yang perlu anda pertimbangkan:

‘Eksfoliasi’ merupakan istilah lain untuk mengangkat lapisan kulit mati, dan ‘eksfoliator’ adalah sebutan untuk bahan yang memiliki fungsi ini. Skrub gula dan garam memiliki ukuran butiran yang berbeza sehingga kemampuannya eksfoliasi juga tidak sama.

Skrub gula lebih unggul untuk eksfoliasi wajah kerana butirannya lebih lembut bagi kulit wajah yang tipis. Butiran gula yang halus juga lebih melembapkan dan tidak akan menghilangkan minyak semula jadi kulit.

Keunggulan lain dari skrub gula yakni, ada berbagai jenis skrub gula yang bisa dipilih berdasarkan kebutuhan kulit Anda. Bila butiran gula biasa terlalu kasar untuk kulit Anda yang sensitif, cobalah memilih skrub dari brown sugar yang jauh lebih lembut.

Skrub gula dan garam memiliki perbezaan dalam menjaga kelembapan kulit. Gula lebih lebih baik ini kerana butirannya adalah humektan semula jadi. Humektan merupakan zat yang mampu menarik air dan kelembapan dari luar ke dalam lapisan kulit.

Ketika anda menggunakan skrub gula pada wajah, butiran gula akan menyerap air dan kelembapan dari area sekitar, kemudian menguncinya ke dalam kulit anda. Hasilnya, kulit wajah menjadi lebih anjal dan sihat.

Walaupun demikian, skrub garam memiliki keunggulan dalam membuat kulit lebih berkilau atau glowing. Skrub garam membantu melancarkan aliran darah di bawah permukaan kulit. Oleh itu, kulit menjadi lebih segar dan berkilau.

Perkara lain yang membezakan skrub gula dan garam adalah kemampuannya dalam merangsang pembahagian sel kulit. Skrub gula adalah sumber alami dari glycolic acid. Senyawa ini dapat mendorong pembahagian sel-sel kulit sehingga wajah tampak lebih segar dan bercahaya.

Namun, manfaat ini tidak dimiliki oleh skrub gula sahaja. Ketika anda menggunakan skrub garam untuk mengeksfoliasi kulit, slepas lapisan kulit mati akan merangsang pembahagian sel kulit baru untuk memperbarui lapisan kulit yang hilang.

Selain itu, skrub garam juga melancarkan aliran darah di bawah kulit. Menurut Siegel Rare Neuroimmune Association, pasukan darah yang cukup akan membantu pembahagian kulit kerana darah membawa nutrisi yang diperlukan kulit untuk membentuk sel-sel baru.

Skrub gula dan garam memiliki keunggulan tersendiri. Untuk menentukan jenis skrub terbaik, sesuaikan dengan jenis kulit anda kerana setiap skrub memiliki kemampuan berbeza dalam mengeksfoliasi, melembapkan, dan merangsang pembahagian sel-sel kulit.

Skrub garam adalah pilihan terbaik untuk membersihkan badan, sebab butirannya yang kasar mampu mengeksfoliasi kulit badan yang tebal secara efektif. Sementara itu, kulit wajah yang tipis dan sensitif sebaiknya dieksfoliasi menggunakan skrub gula yang lebih lembut.

Baik skrub gula mahupun garam, yang terpenting skrub tidak menyebabkan iritasi pada kulit wajah. Hentikan pemakaian dan berjumpa dengan doktor bila penggunaan skrub selalu menimbulkan perih, gatal, atau rasa tidak selesa pada kulit wajah.

Pembersih yang mendalam, kulit yang berbuih dan kulit kepala yang seperti perjalanan pemulihan untuk kulit kepala dan kulit anda. Detok mingguan ini digerakkan oleh pengelupasan kristal gula dengan lembut untuk membersihkan dan melembutkan kulit. Dos probiotik menjadikan pertahanan semula jadi kulit anda. Bebas dari Parabens dan Natrium Klorida.

Skrub kulit kepala untuk kulit kepala yang sihat dan rambut yang lebih lebat. Skrub kulit kepala ini menggunakan campuran asid AHA / BHA yang stabil dan cepat yang memecah dan melarutkan sel-sel kulit mati dan membentuk produk sementara manik-manik pengelupasan selulosa tumbuhan yang terurai dan lembut dapat diserap.

Kulit kepala tetap berkhasiat, seimbang dan bebas serpihan dengan campuran enam minyak tumbuhan yang kaya dengan antioksidan dan asid lemak (termasuk marula, mongongo, baobab dan maracuja) dan campuran asid multi-amino yang cepat menyerap. T.L.C. Happi Scalp ™ Scrub, tidak seperti pengelupasan AHA / BHA yang lain, direka khas untuk berfungsi dalam jangka waktu yang singkat (5-10 minit). T.L.C. Happi Scalp ™ Scrub mempunyai tahap pH 3.7.

Manfaatkan rutin pengelupasan anda dengan menggunakan skrub gula buffing triple-exfoliating coco & eve untuk meningkatkan peredaran dan melicinkan serta memperbaharui kulit yang sekata. Formula pengelupasan tiga kali ganda dengan ramuan Bali yang unik memperbaharui dan menghidupkan semula kulit. Membantu memperbaiki penampilan stretch mark dan selulit dengan kembalikan kulit warna kulit yang sempurna. Tidak melekit, tidak kering, 100% vegan.

adalah campuran minyak kelapa dara yang melembapkan dan mengelupas dengan lembut dan bunga mawar Maghribi yang lembut. Minyak kelapa kaya dengan protein penting yang menjaga kulit agar tetap sihat dan segar, di dalam dan di luar, dengan menyokong kesihatan sel dan pembaikan tisu. Moroccan Rose mempunyai tahap antioksidan yang tinggi dan melawan kerosakan sel. Anti-radang dan astringen yang menyejukkan, ia menjaga pori-pori tetap bersih dan halus. Pengelupas badan berasaskan gula meninggalkan kulit lembut dan terhidrat dengan aroma kelapa dan kelopak mawar yang ringan.

Mengelupas kulit anda dengan sempurna dengan cat badan Sephora Collection ini. Tekstur lebur menghilangkan kekotoran dan sel mati sambil menghaluskan tekstur kulit dan memberikan faedah penjagaan kulit yang disasarkan dari bahan arang untuk menyahtoksin kulit ketika mengeluarkan kotoran dan bahan pencemar. Bahan lain seperti kale mempunyai sifat antioksidan yang membersihkan kulit. Papaya Menenangkan dan membantu kulit kelihatan lebih kencang. Tembikai pula berperanan melegakan kulit kerana mempunyai sifat menyegarkan dan melembutkan kulit. Dos tunggal yang sangat praktikal mengandungi kuantiti produk yang ideal untuk satu penggunaan dan mengelupas seluruh badan secara menyeluruh.


Kanta Lekap Sebagai Penambah Gaya Fesyen? Ini 6 Trik Fesyen Menarik Dengan Kanta Lekap Anda!

Bukan hanya sepasang kasut, barang kemas mahupun barangan aksesori lain, malah kanta lekap sudah menjadi salah satu ‘fashion statement’ bagi mereka yang tidak mahu memakai cermin mata. Pelbagai warna kanta lekap mampu untuk menaikkan seri gaya anda biarpun hanya kecil nampak di mata!

Namun, harus berhati-hati kala memakainya! Disebabkan ia dipakai di bahagian mata, pelbagai faktor harus diambil kira untuk memastikan kesihatan mata tidak akan terjejas! Nak tahu apa langkah penjagaan yang rapi? Jom baca!

1. Sis tau, banyak warna kanta lekap yang dijual di pasaran. Rambang mata kan? Namun usahlah pilih warna yang terlalu pelik sehingga meninggalkan tanda tanya pada mereka yang memandang anda! Pilih warna yang bersesuaian dengan kulit anda. Kadangkala, warna biru, hijau atau mungkin ungu tidak sesuai untuk orang Asia. Anda boleh memilih warna seperti kelabu atau hazel yang sangat sesuai untuk orang Asia.

2. Untuk trik seterusnya, anda boleh memilih kanta lekap yang menggabungkan 2 sehingga 3 warna kerana ia boleh menampakkan warnanya jauh lebih natural. Jadi, tidaklah terlalu pelik dan jelik untuk keseluruhan gaya anda!

3. Pernah dengar kanta lekap ‘big eyes’? Ha! Kadang-kala kanta lekap jenis ini menjadikan saiz mata anda leibih galak dan seksi. Ada sesetengah orang amat sesuai dengan kanta lekap jenis ini. Namun, ada juga yang tidak sesuai dengan saiz besar ini sehingga menampakkan mereka seperti makhluk asing! Ringkasnya, jangan terlalu keterlaluan dengan memilih diameter lensa yang terlalu besar kerana ia akan membuatkan anda nampak pelik.

4. Boleh dijadikan sebagai penambah gaya fesyen anda, ada yang memakai kanta lekap sekadar perhiasan semata-mata. Bukan kerana ada masalah rabun jauh, rabun dekat mahupun silau. Sekiranya anda tidak mempunyai masalah penglihatan tetapi memilih untuk cantik dengan menggunakan kanta lekap, pastikan anda menjaga kebersihan kanta lekap dengan betul kerana bimbang jangkitan pada mata boleh merosakkan penglihatan anda.

5. Untuk tampak lebih semula jadi, pilih kanta yang tidak mempunyai lingkaran gelap di bahagian luar.

6. Kami tidak menggalakkan anda terus membeli kanta lekap tanpa mencubanya kerana warna yang anda lihat di dalam gambar tidak akan sama dengan warna sebenar setelah anda mengenakannya.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


5 Produk Innisfree Yang Wajib Cuba. Sangat Berkesan & Memang Berbaloi Untuk Kulit Anda!

Sebagai seorang wanita, anda tentu mementingkan penjagaan kulit agar kulit sentiasa sihat, bersih dan segar. 5 produk innisfree yang wajib anda cuba. Sangat berkesan dan memang berbaloi untuk menjaga kulit wajah anda.

Sebaiknya, baca review dahulu sebelum membeli sesuatu produk kerana ia tidak semestinya berkesan pada kulit anda. Mungkin produk tersebut tidak sesuai dengan kulit anda tetapi berkesan pada orang lain.

Jika anda sudah mencuba pelbagai produk tetapi masih tidak berkesan, apa kata anda cuba pula koleksi Green Tea keluaran innisfree. Berasal dari Korea, koleksi Green Tea kini telah diperbaharui dan dikatakan lebih berkesan serta baik untuk kulit wajah.

Dikenali sebagai koleksi Beauty Green Tea, ia dihasilkan selepas penyelidikan khusus terhadap 2,401 jenis daun teh hijau dilakukan. Hasilnya, spesis daun teh terbaik yang boleh digunakan untuk memelihara kondisi kulit wajah telah ditemui.

Buat para peminat green tea, inilah produk yang boleh anda cuba. Hijabista kongsikan 5 item yang wajib ada di dalam almari anda.

Pencuci muka ini membantu menghidrat kulit serta membersihkan pori-pori anda. Hasilnya, kulit akan jadi lebih bersih dan lembap.

Perlu anda tahu bahawa serum ini telah menerima pengesahan sijil Halal! Jadi, tidak perlu ragu-ragu lagi untuk menggunakan serum ini. Menariknya, serum yang telah diperbaharui ini akan memberi kelembapan yang berpanjangan pada kulit wajah anda. Malah, kulit juga akan jadi lebih anjal. Gunakan ia sebaik sahaja anda mencuci muka.

Jika anda mempunyai masalah lingkaran gelap pada bahagian bawah mata anda, gunakan rollerball ini kerana ia mudah menyerap dan membuat kulit anda jadi lebih lembap. Ia mudah digunakan dan boleh dibawa ke mana-mana sahaja!

Ibarat masker wajah, skin pack ini akan melembapkan kulit wajah anda serta-merta. Caranya mudah sahaja, hanya letakkan ia pada sebarang tempat yang anda mahukan dan biarkan selama 3 minit. Siap!

Buat anda yang mahukan kulit sentiasa lembap, gunakan face mist ini. Senang sahaja, hanya semburkan


Kekalkan Tubuh Langsing, Ikuti Tiga Cara ‘Diet Ala Marshanda!’

Terbaharu penampilan aktress jelita Indonesia, Marshanda yang sering tampil bertubuh langsing, mengejutkan ramai orang khususnya dikalangan para peminat apabila berat badan pelakon sinetron Aqso dan Madina itu dilihat naik secara mendadak.

Sedar akan gossip ‘berat badan’ yang melanda dirinya. Marshanda atau lebih mesra disapa dengan gelaran Caca menjelaskan bahawa masalah berat badan yang dihadapinya kini adalah kesan dari ubat Bipolar yang diambil bagi menangani penyakit itu. Malah, ubat itu telah meningkatkan selera makan hingga berat badan Caca meningkat tidak terkawal.

Walaupun mengalami masalah kenaikan berat badan mendadak, Caca akui bahawa dia berusaha menerima diri seadanya, dan tidak insecure dengan berat badannya yang naik itu.

Bagaimanapun, apabila semakin hari badan semakin ‘mengembang’, Caca akui dirinya bimbang serta risau akan tahap kesihatan tubuh badanya, jika berat badanya berterusan meningkat naik.

Justeru, Caca mengambil keputusan untuk menjalani program ‘diet ala Marshanda’ sehingga berjaya menurunkan berat badannya sebanyak 9 kg!

Dek kerana kejayaan ini, para peminat dan pengikut Caca menzahirkan rasa gembira disulami dengan persoalan apakah diet dan bagaimanakan cara, Caca menurunkan berat badannya.

Berikut adalah tiga tip penurunan berat badan menerusi ‘diet Ala Marshanda’ yang dikongsikan Caca buat pembaca Hijabista!

Selain belajar tentang emotional eating, Marshanda juga membiasakan diri dengan mengambil makanan organik. Bukan sekadar untuk menurunkan berat badan, tetapi bintang sinetron Benci Bilang Cinta ini sememangnya menfokuskan untuk menjadi lebih sihat.

Bagi Caca, kurus adalah bonus atau kesan sampingan dari tabiat mengamalkan pemakanan dan gaya hidup sihat dengan pemakanan organik.

Tips ‘diet ala Marshanda’ berikutnya adalah memperbanyakkan meminum air masak. Seperti yang diketahui, air masak memiliki pelbagai manfaat untuk kesihatan tubuh badan kita.

Antara kebaikan air masak adalah membantu membentuk kesihatan fizikal yang lebih baik, sekaligus menguatkan daya ingatan dan mental. Oleh itu, inilah sebab mengapa Caca melatih dirinya untuk minum lebih banyak air masak!

Tip terakhir yang dikongsikan dalam rutin ‘diet ala Marshanda’ adalah mengelakkan makanan segera. Sebab, makanan ini mengandung garam, kalori, dan lemak yang tinggi.

Sehubungan itu, nutrisi yang terkandung dalam sepeket makanan segera juga amat rendah. Jadi, bagi hijabi yang berminat menjalankan ‘diet ala Marshanda’ ini, katakan Big No! Kepada makanan segera.


“Allah Beri Pahala Kalau Beri Orang Lapar Makan.” Ustaz Azhar Idrus

Pernah dengar tak bahawa rezeki orang lain ada di dalam rezeki kita. Itulah ungkapan yang selalu kita dengari. Jadi, adakah rezeki kita akan berkurang sekiranya kita selalu berbelanja kepada orang lain? Terutama sekali belanja makan?

Antara perkara yang paling mudah buat seseorang itu mendapat pahala adalah dengan melakukan sedekah. Sedekah itu tidak kira lah daripada segi wang, senyuman, makanan dan lain-lain. Kadang-kadang kita tidak tahu bahawa ada orang yang susah untuk mendapatkan makanan. Kadang-kadang ada sesetengah orang itu tidak bernasib baik dan  sentiasalah mengambil berat tentang kondisi jiran tetangga anda agar dia tidak dalam kesusahan serta kelaparan.

Rupanya, memberi makanan atau belanja orang makan ini akan memberi rezeki yang banyak pada kita jugak tau. Menurut Ustaz Azhar Idrus menerusi video di media sosial thetarbiyyah, besar pahal buat mereka yang belanja orang makan ni.

Menurut Ustaz Azhar Idrus (UAI), orang yang belanja orang makan ini akan mendapat pahala dan diampunkan dosanya kepada si pemberi makanan. Selain itu, malaikat juga turut mendoakan kita kerana memberi makanan kepada orang dan berkongsi rezeki sesama manusia.

Ustaz Azhar Idrus juga memberitahu bahawa terdapat hadis sahih yang menyatakan bahawa setiap makanan yang telah kita berikan atau belanja orang itu akan disimpan di sisi Allah sehingga sebesar gunung Uhud. Lebih seronok apabila orang yang dibelanja itu dapat makan dengan kenyang dan gembira. Di situ, kita sudah membuatkan orang lain bahagia.

“Ya Rasulullah apakah amalan Islam yang afdal. Nabi kata, beri orang makan.

“Orang makan kita bayar, kita pergi kedai orang bayarkan. Itu beri orang makan la,” Kata Ustaz Azhar Idrus.

Sesungguhnya orang yang terbaik di antara kalian adalah orang yang memberi makan. (HR. Thabrani)

Mudah sungguh untuk membahagiakan orang dan pada masa yang sama mendapat pahala. InsyaAllah, dengan segala amalan baik yang dilakukan akan diterima oleh Allah SWT. Sama-sama kita mengejar melakukan kebaikan dan meninggalkan laranganNya. Amin.


Kebaikan Minum Air Putih Selepas Bangun Tidur, Hartini Isteri Presiden Soekarno Pun Amalkan

Saya pernah bertemu beberapa orang yang memberitahu saya bahawa amalan kesihatan yang mereka praktikkan kerana “diperturunkan” kepada mereka ialah minum segelas air sejuk selepas bangun pagi sebelum mulut dicuci. Mereka percaya ini menjadi salah satu sebab mereka sihat.

Baru-baru ini saya terbaca mengenai salah seorang janda Presiden Soekarno iaitu Hartini, yang terkenal sihat dan cantik sehingga usia tua beliau. Diungkapkan juga bahawa salah satu amalan sepanjang hayat beliau ialah minum air putih (air kosong ) selepas bangun pagi sebelum mencuci mulut.

Nampaknya memang amalan ini telah lama diamalkan oleh ramai orang dari berbagai bangsa dan budaya. Yang ingin saya sentuh di sini ialah aspek Sains amalan ini.

Untuk memahami khasiatnya, perlu diketahui bahawa di dalam badan kita ada suatu molekul yang tersangat penting untuk kesihatan, iaitu Nitric Oxide (NO). NO bertindak mengawal tekanan darah, sebagai neurotransmitter, anti-penuaan, anti-oxidant, anti-inflammatori dan banyak lagi peranan pentingnya.

Ada banyak cara Allah SWT yang Maha Pencipta, memberikan NO kepada kita, makhluknya. Salah satu cara ialah dengan ada bakteria-bakteria tertentu di dalam rongga mulut dan hidung kita yang menghasilkan NO secara semulajadi,terutamanya ketika kita tidur. NO yang terhasil itu terkumpul di dalam air liur yang terhasil semasa kita tidur itu, antaranya.

Maka apabila kita bangun dari tidur dan minum air sejuk, NO di dalam air liur kita itu dibawa ke dalam perut kita yang kosong dan diserap ke dalam peredaran darah kita. NO adalah sangat penting untuk kesihatan kita, kesihatan jantung terutamanya.

Bagi hijabi yang masih belum memulakan amalan ini, jom kita jadikan amalan harian.

Rujuk: Jose Miguel Chatkin, MD; Wei Qian, MD; Patricia A. McClean, MSc; et al Noe Zamel, MD; James Haight, MD; Phillip Silkoff, MD. Nitric Oxide Accumulation in the Nonventilated Nasal Cavity. Arch Otolaryngol Head Neck Surg. 1999;125(6):682-685.


Supaya Produk Perawatan Wajah Dapat ‘Bekerja’ Dengan Lebih Baik Sebab Itulah Mesti Ada Face Roller

Face roller adalah gajet kecantikan untuk perawatan kulit wajah. Mungkin ramai yang sering melihat face roller namun belum pernah mencubanya. Perawatan kecantikan wajah sudah menjadi agenda wajib bagi wanita.

Alat ini sangat sesuai untuk anda yang inginkan manfaat rutin mengurut wajah tapi seringkali malas melakukannya. Bentuk dan ukurannya unik. Hanya segeggaman tangan, dan dilengkapi batu yang panjang tirus dan boleh berputar.

Manfaat roller wajah boleh ‘dirasai’ 100 peratus ketika digunakan setelah wajah dioles pelembab. Jika tidak ada pelembab, anda boleh menyemburkan air, penyegar (toner) bebas alkohol atau serum wajah.

CARA MENGGUNAKAN FACE ROLLER:

LEHER
Mulailah dari leher untuk membuka saluran sirkulasi. Tempatkan roller di bahagian belakang di bahagian atas leher anda, dan gulung ke bawah di sepanjang sisi. Kemudian, pindah ke depan dan putar dari rahang ke tulang selangka.

PIPI
Tempatkan roller di tengah wajah Anda. Dorong ke arah luar ke arah samping.

DAHI
Gulung dari garis rambut ke alis anda. Kemudian, ambil roller di antara kedua alis anda. Tarik secara horizontal ke pelipis anda dan ulangi pada alis sebelah lagi.

MATA
Gulung perlahan secara horizontal dari sudut luar mata anda ke sudut dalam. Ulangi pada mata sebelah lagi.

Berikut ini enam manfaat yang dapat kita peroleh dari penggunaan face roller.

MENGENCANGKAN PORI-PORI
Antara manfaat pada kulit wajah hasil penggunaan face roller, salah satunya adalah mengencangkan pori-pori kulit wajah. Agar dapat memperoleh manfaat tersebut secara maksimum, simpan face roller di peti sejuk selama beberapa minit sebelum menggunakannya,

MENGURANGKAN TANDA-TANDA PENUAAN
Tahukah anda bahawa otot-otot wajah kita dapat menyimpan berbagai tekanan yang menyebabkan kedutan dan garis-garis halus? Untuk mengurangkan tanda-tanda seperti garis halus di sekitar dahi atau mata, urut wajah dengan face roller agar kulit wajah kencang.

MEMBANTU PRODUK SKINCARE BEKERJA DENGAN LEBIH MAKSIMUM
Gunakan face roller setelah anda memakai produk skincare, terutama pada malam hari. Cara ini dapat membantu bahan-bahan skincare yang dipakai dapat meresap secara maksimum ke dalam kulit dan dapat bekerja lebih efektif.

MENCERAHKAN DAN MENGURANGKAN ALAHAN PADA KULIT WAJAH
Penggunaan face roller dapat membantu menstimulasi sistem limfatik serta mengurangkan alahan dan pembengkakan pada kulit. Selain itu, ia juga berguna untuk mencerahkan warna kulit kita.

MENGURANGKAN DOUBLE CHIN
Selain dapat meminimumkan bintik yang ada di sekitar dagu dan garis rahang, face roller juga dapat mengurangkan penampilan double chin. Caranya mudah. Kita hanya perlu menggunakan face roller di sepanjang garis rahang agar kulit wajah bahagian tersebut terlihat lebih kencang.

MENYEGARKAN BAHAGIAN MATA
Kurang tidur boleh membuatkan mata kita terlihat letih dan lesu? Jangan bimbang. Anda boleh menggunakan face roller di bawah mata agar mata kelihatan segar dan tidak terlihat letih dan lesu.

Face Roller merupakan cara alternatif bagi anda yang menginginkan wajah tirus dan kulit yang terlihat lebih cantik.

Selain manfaatnya untuk kecantikan seperti mengencangkan serta menstimulasi kulit, manfaat kesIhatan seperti memperlancarkan peredaran darah, dan sebagainya. Meski begitu, manfaat optimum hanya boleh anda nikmati dengan pemakaian yang teratur dan konsisten.

HIJABISTA: Menjaga kesihatan kulit bukanlah sesuatu perkara yang sulit. Anda boleh melakukannya secara rutin disaat waktu luang. Lakukan perawatan dengan cara yang betul. Dengan cara itu kulit akan tampak segar dan sihat.


Lebih 30k Ulang Kicau Di Twitter, Hijabi Yang Dahulu Seorang Pereka Kini Lebih Selesa Menjadi Petani Moden

Dalam dunia serba moden ini , ramai hijabi lebih berminat untuk memulakan kerjaya yang mempunyai kepolupariti yang boleh dibanggakan di mata dunia. Namun bukan hijabi ini. Bukan mudah membuat satu keputusan yang penting dalam hidup terutamanya yang melibatkan pekerjaan.

Faktor ekonomi yang semakin meningkat sudah semestinya memaksa semua orang bekerja dengan lebih keras. Sifat berani hijabi ini yang berani meninggalkan kerjaya sebagai designer dan mulakan hidup baru sebagai pekebun tanaman organik. Sudah semestinya, keputusan yang dibuat oleh Nuraishah Shamsudin yang berusia 27 tahun memberikan 1001 tanggapan terhadap dirinya.

Mempunyai ulangkicau yang beribu di akaun twitter @Nuraishams perkongsian hidupnya menjadi perhatian selebriti:

Sudah tentunya, gadis ini berkongsikan kisah hidup selepas berhenti kerja dan kini lebih senang hati menampung hidup dengan berkebun serta menjual sayur-sayuran organik yang ditanam sendiri.

Katanya lebih menyeronokkan, dia tiada hutang dan hidup bersama emak serta kucingnya dengan kehidupan yang bersederhana.

“Owner Kebun …dan suatu hai ada pekerja sendiri..insyallah”

Jangan malu sekiranya bekerja di bawah terik matahari, walaupun tidak bersolek. Namun kejayaan hijabi ini sudah tentunya ramai yang sangat terinspirasi dengan keberanian hijabi ini untuk menukar kerjayanya sebagai seorang pekebun sayuran organik ataupun lebih dikenali sebagai petani moden.

“Dari hijabi yang suka travel, kini berkebun adalah perjalanan hidup yang perkongsian bersama pengikutnyya..”


Kerana Pesan Bidadari Ini Supaya Jaga Maruah Wanita, Adam Corrie Tekad Tinggalkan Dunia Tarian, Tapi….

Sebelum berhijrah ramai yang tahu kerjayanya adalah sebagai seorang kareografer tarian. Dan selepas masuk Islam juga mualaf ini diuji apabila mendapat tawaran membuat show di podium di beberapa hotel. Namun nasihat seorang wanita yang dianggap bidadari berjaya mengubah pendirianya untuk tidak menerima tawaran berkenaan walaupun bayaran lumayan. Adam Corrie Lee yang baru bergelar bapa ini turut memberitahu isterinya itu berkata dia sepatutnya menjaga maruah seorang wanita. Biarlah tidak mendapat duit yang banyak asalkan hidup lebih dirahmati dan diredai Allah.

Menurut Adam Corrie lagi untuk terus istiqomah memandangkan dirinya seorang mualaf memerlukan bimbingan seorang sahabat yang baik. Dan dia sangat bersyukur kerana isterinya itu merupakan sahabat baik yang selalu menegur membimbing dan menyayanginya untuk lebih mengenal apa itu Islam dan Allah.

Dalam posting terbarunya di instagram, dia mendedahkan masih lagi terus menari kerana amalan itu baik untuk kesihatan tetapi hanya dilakukan untuk diri sendiri dan di rumah sahaja.

Membuat keputusan utk tidak lagi mengajar wanita menari adalah keputusan yang tepat. .

Sebelum syahadah saya sgt aktif menjadi choreographer tarian show di tv, event dan club.

Selepas saya syahadah, dan Alhamdulillah.. Allah ketemukan jodoh saya dgn bidadari setahun kemudian.

Mungkin ada yang meluat saya asyik gelar Isteri saya bidadari . “mcm la isteri dia cantik sgt.. baik sgt.. “

Utk sy terus istiqamah dlm Islam, sahabat yang baik sgt diperlukan. Alhamdulillah bidadari sy adalah sahabat yang baik krn selalu MENEGUR , MEMBIMBING, MEMBANTU, MENYAYANGI saya dlm jln terus mengenal apa itu Islam dan Allah.

Di awal syahadah dan perkahwinan kami, saya pernah mendapat tawaran show secara kontrak utk beberapa hotel & club .. iaitu buat show podium. Tawaran yang sgt lumayan. Saya hanya perlu cari penari wanita utk menari atas podium. Siapa yang tahu menari podium tu mcmmana mesti faham.

Tawaran tersebut tidak disetujui oleh bidadari sy. Dia menerangkan bahawa wanita itu adalah aurat. Sebagai lelaki dan muslim, saya patut membantu menjaga maruah mereka. Supaya tubuh badan mereka tidak menjadi tontonan org lain dgn bergelek. .
Bidadari saya kata, nak duit banyak tp dimurkai Allah ke atau nak rahmat dan redha Allah?

Saya fikir semula.. ye betul.. apa gunanya ada job yg tidak berkat dan hidup dlm kemurkaan Allah . Hidup pasti tak bahagia.

Itulah gunanya mencari teman hidup yang baik utk menegur, membimbing dan membantu kita ke jln yang lebih baik.

Saya masih menari..Sy tetap akan menari sampai bila2 kerana ia bagus utk kesihatan. Tetapi hanya di rumah dan utk diri sendiri shj. .

Hijabista tertarik dengan kisah penghijrahan Adam Corrie yang juga diumumkan sebagai Tokoh Maal Hijrah – Saudara Kita (Mualaf) peringkat Negeri Selangor tahun lalu.

Walaupun diduga dengan ujian begitu, tetapi dia tetap berpegang pada ajaran agama Islam dan tetap kekal istiqomah dengan pendiriannya. Moga kisahnya memberi manfaat kepada kita semua.


Rutin Cantik Hijabi Korea, No 5 Jangan Langkau Kalau Nak Muka Glowing & Berseri.

Rutin Penjagaan Kulit Korea 10 Langkah merupakan rutin atas kulit yang paling diperibadikan dan diikuti oleh seluruh dunia. Ditubuhkan melalui obsesi budaya Korea dengan kulit yang sihat dan dekad kemajuan saintifik, ia kurang “rutin” daripada gaya hidup yang menjadi fenomena global.

“10” langkah permulaan yang menjadi kemalasan orang asia tetapi permulaan mendapat kulit cantik seperti hijabi korea, jadi hijabis boleh amalkan langkah ini supaya kulit persis artis Korea. 10 langkah Rutin Penjagaan Kulit Korea, anda boleh memilih langkah-langkah yang selaras dengan matlamat kulit peribadi anda.

Pasti anda boleh menggunakan make up remover pada pad kapas bagi menyahkan solekan. Untuk benar-benar mengeluarkan SEMUA solekan, dapatkan pembersih berasaskan minyak. Urut ia di atas muka dan leher kering anda untuk menyahkan solekan dan kemudian tambah percikan air suam untuk mengemulsikan pembersih. Urut lagi dan bilas semuanya!

Ia dipanggil pembersihan dua kali untuk satu sebab. Basuh wajah anda dengan pembersih berasaskan air untuk mengusir apa-apa cela dan kekotoran yang tersisa dari pembersihan minyak.

Tidak perlu mengelupas (terutamanya jika mempunyai kulit sensitif), tetapi perlu diingat bahawa pengelupasan sekurang-kurangnya dua kali seminggu adalah penting untuk kulit yang jelas, digilap. Menyebarkan sel-sel kulit mati membolehkan semua produk penjagaan kulit anda dapat bergaul dengan liang-liang muka dan melakukan pemulihan.

Fikirkan kulit seperti spons lebih sukar untuk menghidratkan semula apabila ia kering dan keras daripada ketika sudah agak lembap. Toner adalah produk yang melembabkan kulit dan mengimbangi paras pHnya. Titikan ke atas tangan dan sapukan terus ke kulit atau mengeluarkannya ke pad kapas dan sapu dengan lembut di sekeliling wajah.

Jantung dari rutin penjagaan kulit Korea! Intipati adalah sejenis hibrid toner / serum yang dibuat untuk menghidrat dan membantu pembaikan kulit dan perolehan sel. Sapukan pada kulit yang baru dan sekatakannya.

BACA ARTIKEL INI:

Pertimbangkan penggalak, serum, dan ampoule sebagai pati pekat yang secara langsung merawat isu-isu yang paling hijabis bimbangkan. Sama ada mereka mensasarkan kulit kusam, liang besar, pigmentasi, kedut, atau jerawat, serum adalah langkah menyempurnakan kulit yang ideal. Keluarkan dengan lembut ke dalam kulit!

Sekiranya intipati merupakan inti dari rutin penjagaan kulit Korea, masker adalah jiwa. Apa yang perlu anda lakukan ialah meletakkan satu dan sejuk selama 15-20 minit. Topeng masker menyediakan anda dengan ritual yang tenang, bermeditasi, dan menyuburkan kulit yang memberikan rawatan maksimum kepada kulit Gunakan sekurang-kurangnya sekali atau dua kali seminggu atau setiap hari jika anda mahu!

Kulit di sekeliling mata nipis dan halus, yang bermaksud anda harus merawatnya seperti bunga yang rapuh. Krim mata menyediakan kawasan dengan bantuan tambahan hidrasi dan perlindungan. Gunakan jari kelingking untuk menyapukan krim mata ke seluruh tulang orbital (tidak menggosok!) Dengan perlahan-lahan perlahan, mengelakkan garisan air.

Penghidratan adalah lorong tersembunyi untuk kulit berminyak, bersinar, jadi penting untuk mencari pelembap yang berfungsi untuk jenis kulit anda. Mereka datang dalam pelbagai bentuk-dari emulsi, losyen, gel, atau krim-yang semua berfungsi untuk mengelak kelembapan untuk memecahkan kulit dan melicinkan sebarang garis halus. Pupukkan krim pelembap ke muka dan leher anda pagi dan malam setiap hari. Pada hari apabila kulit terasa lebih kering, gunakan pelembap biasa sebelum tidur.

Walaupun anda melangkah keluar selama beberapa minit, pastikan memakai pelindung matahari. Ini adalah cara yang paling mudah dan berkesan untuk mencegah penuaan pramatang (dan kanser kulit!). Menggunakannya setiap pagi dan sepanjang hari seperti yang diperlukan. Adalah penting untuk meletakkan ini pada akhirnya supaya ia dapat sepenuhnya melindungi kulit anda dari sinaran UV tanpa dicairkan oleh produk terdahulu.


Awas Makan Makanan ‘Fosforus’, Terutamanya Untuk Penghidap Buah Pinggang! Jangan Tersalah Makan! Binasa Diri!

Pesakit buah pinggang peringkat awal atau sedang dialisis, perlu beri lebih perhatian terhadap makanan yang tinggi fosforus. Fosforus adalah sejenis mineral yang membantu mengekalkan kekuatan dan kesihatan tulang.

Bagi pesakit buah pinggang, kandungan fosforus yang berlebihan boleh membahayakan. Pesakit dinasihatkan untuk membaca setiap label pada produk terlebih dahulu memandangkan ada sesetengah produk yang mengandungi aditif daripada fosforus.

Awasi produk yang mengandungi, calcium phosphate, disodium phosphate, phosphoric acid, monopotassium phosphate, sodium acid pyrophosphate dan juga sodium tripolyphosphate. Individu yang sihat disarankan untuk mengawasi berat badan dan jaga makan di mana amalan begini mampu mencegah kencing manis dan darah tinggi kerana pesakit kencing manis dan darah tinggi berisiko tinggi untuk mengalami kegagalan buah pinggang.

Bukan itu sahaja, malah Individu yang mempunyai sejarah keluarga, digalakkan untuk melakukan saringan kesihatan secara berkala dan beri perhatian yang lebih pada tekanan darah anda.

Terdapat kajian mendapati mereka yang mempunyai tekanan darah sistolik ( bahagian atas) antara 130 hingga 139 mempunyai 26 peratus risiko kegagalan buah pinggang dan mereka yang mengalami tekanan darah 140 ke atas mempunyai 69 peratus risiko.

Oleh kerana itu, pastikan tekanan darah anda sentiasa terkawal. Walau bagaimanapun amalan pemakanan sihat, senaman berkala, menjalani gaya hidup sihat adalah faktor pencegahan utama untuk penyakit-penyakit kronik seperti darah tinggi, kencing manis dan sakit jantung.

Secara tuntasnya, amalkan pemakanan sihat dan sasar- kan berat badan ideal,”ujarnya

Makanan Tinggi Fosforus

1. Susu atau produk tenusu (yoghurt, aiskrim,atau apa saja pencuci mulut yang mengandungi susu).

2. Susu bermalt.

3. Beras perang. 4. Makanan yang mengandungi serbuk penaik kerana serbuk penaik mengandungi kandungan fosfat yang tinggi. Contoh makanan seperti biskut, roti, kek, donut atau apa saja yang mengandungi serbuk penaik. 5. Makanan laut seperti udang, ikan kap, ikan sardin, telur ikan dan organ dalaman haiwan.

6. Kacang lima atau kacang pinto.

7. Buah-buahan kering, prun, jus buah prun.

8. Minuman ringan cola.

9. Kacang, mentega kacang, biji bunga matahari, biji labu. 10. Coklat/koko/ minuman bercoklat.


Hanis Zalikha Dedah Cara Sorok Telinga ‘Mickey’ Bila Pakai Hijab Melekap Di Kepala

Kebiasaannya, kita mesti mahu cuba mencari kelainan dalam berfesyen terutama sekali dalam bab gaya tudung. Bosan juga kalau hari-hari masih dengan gaya berhijab yang sama.

Banyak cara yang boleh kita cuba tapi ada juga yang kita rasa seperti tak yakin untuk mencubanya kerana ada telinga ‘mickey’. Haaa, mesti hijabi banyak yang mengalami masalah macam ini kan.

Sebenarnya, ada cara tertentu untuk menghilangkannya dan ia bukan rahsia lagi apabila selebriti terkenal iaitu Hanis Zalikha telah menjumpai solusinya. Melakukan video tutorial, jom kita lihat video yang dikongsi oleh Hanis ini.


“Saya Nak Lagu Hampir 5 Minit Tu Ada Impak”- Bertukar Dalam Masa 5 Saat, Baju Tok Ti Jadi Perhatian Ramai!

Anugerah Meletop Era 2021 (AME21) yang berlangsung semalam di Pusat Konvensyen Antarabangsa Putrajaya (PICC) menyaksikan pelbagai gaya fesyen selebriti yang unik, menarik dan menawan.

Antara gaya fesyen yang menjadi bualan ramai dan menarik perhatian netizen ialah busana Datuk Seri Siti Nurhaliza atau lebih mesra dengan panggilan Tok Ti yang direka khas oleh pereka tersohor Rizman Ruzaini. Busananya yang bertukar dalam masa lima saat itu ketika sedang membuat persembahan membuatkan ramai yang teruja dengan transformasi itu.

Menurut Tok Ti dalam perkongsiannya menerusi akaun Instagram, busana itu sudah lama disiapkan namun oleh kerana AME21 ditangguhkan untuk beberapa bulan, akhirnya semalam merupakan hari yang paling dinanti-nantikan untuk disarungkan. Rekaan dari Rizman Ruzaini itu merupakan sebuah rekaan yang dihasilkan khas untuk mengikut gimik yang sudah dirancang awal.

Anugerah Meletop Era pada awalnya dijadualkan beberapa bulan lalu, apabila ditangguhkan, saya masih menyimpan baju rekaan Rizman Ruzaini kerana baju ini dibuat mengikut gimik yang saya mahu persembahkan.

Tambahnya lagi, biarpun AME21 ditukarkan ke tarikh yang baru, Tok Ti masih mahu mengekalkan konsep persembahan yang diinginkannya iaitu bertukar baju selama lima saat untuk persembahan yang berdurasi hampir lima minit itu.

Saya mahu lagu berdurasi hampir lima minit itu ada impak tersendiri dalam masa lima saat dipersembahkan.

Hantaran yang dimuatnaik itu juga turut mendapat perhatian warganet dengan memberi pujian dan teruja dengan persembahan tersebut. Malah barisan artis juga turut memberi komen positif pada hantaran tersebut.

Anugerah Meletop Era 2021 (AME21) yang berlangsung semalam merupakan edisi yang kelapan bersama dengan tema busana Glam Legend menerusi tagline #YangFreshYangLegend.


Rasa ‘Down’ Muka Berubah Waktu Hamil Kerana Alahan, Ibu Kembali Berseri Lepas Beranak

Bukan hanya wajah, tona kulitnya juga berubah sehingga membuatkan keyakinan dirinya menjadi luntur.

Pernah juga rasa hilang semangat kerana perubahan yang dialami itu, dia bersyukur apabila wajahnya kini berubah ke asal seperti sedia kala.

Bila membaca kisah Amma ini, pastinya membuatkan kita terasa lebih menghargai ibu kita sendiri. Sungguh besar pengorbanan yang dialami oleh seorang ibu sewaktu mengandung dan membesarkan kita. Oleh itu, ingati dan hargailah jasa mereka dengan sebaik-baiknya.


Penampilan Emma Maembong Di Tanah Suci Berhijab Dan Berniqab Jadi Bualan Netizen!

Sebelum ini Hijabista ada melaporkan berkenaan aktress jelita, Emma Maembong yang dalam diam berkunjung ke Tanah Suci untuk melaksanakan ibadah Umrah bersama suami dan anak hingga menjadi sorotan wargamaya.

Terbaharu, pelakon filem Kimchi Untuk Awak itu, sekali lagi menjadi bualan netizen apabila penampilanya yang sopan berniqab dan berhijab pada hari kelima di Tanah Suci membuatkan ramai terpana.

Perkembangan terbaharu Emma itu dimaklumkan sendiri olehnya yang memuatnaik beberapa hantaran ketika berada di perkarangan masjid di Madinah menerusi laman Instagram miliknya.

“Alhamdulillah dah 5 hari Emma di Madina, syukur semua dipermudahkan,” tulisnya ringkas pada ruangan kapsyen hantaran berkenaan.

Selain meluahkan rasa syukur, kerana segala urusanya melaksanakan ibadah dipermudahkan oleh Allah, gelagat Emma Maembong bersama suami dan anak lelakinya yang menghayati keindahan tanah suci sekali lagi menjadi tumpuan netizen.

Malah, terdapat juga yang memuji sikap yang ditonjolkan oleh Emma Maembong, di mana apa sahaja dilakukan dirinya tetap meletakkan keluarga di tempat pertama membuatkan peminat menjadikan keluarga popular Emma sebagai contoh terbaik.

Berikut merupakan beberapa komen yang ditinggalkan warganet pada hantaran yang dimuatnaik Emma, sekaligus berjaya menarik perhatian Hijabista.

“Sweet family, suka tengok Emma. Apa pun yang dia buat family sentiasa no.1.

“Bangga tengok dia, tak riak, simple je pergi sana.


Nak Bulu Mata Melentik Seperti Pakai Bulu Mata Palsu? Ini Caranya Yang Perlu Diamalkan!

Bulu mata yang lentik memang menjadi idaman semua. Untunglah mereka yang lahir je dikurniakan dengan bulu mata lentik. Natural gitu!

Namun, untuk wanita yang mempunyai bulu mata biasa-biasa je, bolehlah cuba cara ini untuk melentikkannya. Mudah dan selamat. Eh, jomlah kita cuba!

Memang senang sangat cara ini kan? Jika anda tak serasi dengan baby oil, boleh juga cuba alternatif lain dengan menggantikannya dengan jeli petroleum seperti vaseline ataupun gel lidah buaya (aloevera). Selamat mencuba!


6 Bahan DIY Yang Memudaratkan Kulit Wajah Dan Risiko Yang Anda Tidak Sedar

Melayari laman sesawang memberi anda idea-idea yang luar dari produk penjagaan kulit yang sedia ada di pasaran, semuanya untuk mengatasi masalah kulit seperti menutup liang pori, jerawat malahan untuk mengekalkan kondisi kulit.

Sayangnya tidak semua yang anda lihat dari blogger kecantikan dan penggiat Instagram adalah nasihat bijak. Anda mungkin melihat beberapa ramuan ini dalam produk yang dibeli di kedai tetapi apabila digunakan sendiri atau tanpa kaedah pembersihan dan pencairan yang betul, bahan ini berpotensi merosakkan kulit dari masa ke masa.

Fikirkan dua kali mengenai kaedah DIY dari peti sejuk dan pantri anda. Hanya kerana sesuatu yang semula jadi atau mentah tidak bermaksud baik untuk kulit. Jom semak beberapa bahan yang telah di teliti kerberkesanannya dan risiko yang bakal hadapi sekiranya disalahgunakan:

Melumurkan sedikit telur mentah di wajah anda dan kemudian dengan hasil liang pori yang ketat dan kulit yang licin. Itulah bayangan yang dibuat oleh pengamal topeng muka putih telur.

Senario berisiko rendah: Sebarang faedah pengetatan akan membasahi saluran pembuangan apabila anda membilas sisa putih telur.

Potensi paling serius: Konsepnya ialah telur mentah dapat dicemari salmonella. Dengan meletakkan telur yang belum dimasak begitu dekat dengan mulut, anda berisiko dijangkiti jangkitan saluran gastrousus.

Jangkitan pada kulit juga mungkin terjadi dan bahayanya meningkat ketika berlaku pada luka terbuka, contohnya jika terdapat luka atau beberapa bekas luka yang sedang dalam proses penyembuhan. Selain itu, bahan cemar dapat bertahan di permukaan selama beberapa jam yang membahayakan kesihatan.

Walau bagaimanapun, pengambilan salmonella dari telur mentah jarang berlaku, terutamanya jika anda menggunakan telur yang dipasteurisasi dari kedai dan bukannya telur yang berasal langsung dari ladang.

Jus limau nipis pada parut jerawat atau hiperpigmentasi apa pun sekali, dikatakan dapat meringankan cela.

Senario berisiko rendah: Anda akan merasa sengsara dan mungkin mendapat faedah dari sedikit pengelupasan jus buah ini.

Potensi paling serius: Penggunaan buah sitrus pada kulit boleh membuat anda bimbang, seperti luka bakar tahap kedua.

Psoralens dalam lemon dan limau boleh menyebabkan reaksi fototoksik pada kulit anda apabila terkena cahaya UV. Ini bermaksud percubaan anda untuk memudarkan bintik merah boleh mengakibatkan lecet.

Ruam atau luka bakar yang disebut phytophotodermatitis, sering muncul satu hingga tiga hari selepas anda terdedah pada cahaya matahari dan ia boleh berlangsung selama berbulan-bulan.

“Topeng cinna” menjadi terkenal apabila blogger kecantikan yang menggunakan dan memuji kekuatan cinnamon. Tetapi rempah merah ini mungkin tidak kelihatan baik di wajah anda.

Senario berisiko rendah: Anda akan merasakan sensasi kesemutan dan mengalami kemerahan.

Potensi paling serius: Beberapa individu yang mencuba masker kayu manis kemudiannya memaklumkan mengenai luka bakar.

Walaupun serbuk kayu manis mempunyai beberapa manfaat antimikroba dan digunakan dalam penyembuhan luka, ia juga merupakan salah satu alahan rempah yang lebih biasa. Walaupun anda tidak mempunyai alergi terhadap kayu manis, mungkin masih sensitif terhadap rempah-rempah pada kulit anda atau mengalami luka bakar dari minyak kayu manis.

Sekiranya anda tergoda untuk menggunakan kayu manis atau rempah-rempah sebagai masker DIY, selalu lakukan ujian tampalan di tempat kecil di depan cuping telinga anda.

Masih tak percaya ada pengamal kecantikan menggunakan susu ibu sebagai perawatan wajah? Susu ibu mengandungi asid laktik dan laurik, yang kedua-duanya mempunyai penyembuhan kulit dan faedah antimikroba yang beberapa kajian menunjukkan telah membantu kulit rawan jerawat.

Senario berisiko paling rendah: Anda akan melihat pengurangan kerengsaan minimum dan tertanya-tanya mengapa anda mempunyai susu ibu terbaik anda di wajah.

Potensi paling serius: Susu ibu adalah cairan tubuh yang dapat memindahkan penyakit dan pengumpulan atau penyimpanan yang tidak betul dapat mengundang jangkitan bakteria.

Sekiranya anda pergi ke spa untuk menggunakan masker susu ibu, tanyakan mengenai sumber bekalan dan amalan keselamatannya.

Pelik tapi benar. Sebilangan pengamal kecantikan telah mengeluarkan air kencing mereka sebagai astringen atau toner. Teori di sebalik “kencing wajah” adalah bahawa urea dan asid urik dalam aliran seseorang akan melakukan segalanya dari kulit yang menghidrat dan mengetatkan liang hingga jerawat.

Senario berisiko rendah: Tidak ada yang akan berlaku, kecuali masa bilik mandi yang terbuang. Mencuci wajah dengan air kencing bersama 98 peratus air.

Produk kulit tertentu mengandungi urea untuk mengatasi keadaan seperti jerawat atau psoriasis. Walau bagaimanapun, urea adalah sintetik dan mempunyai kepekatan yang lebih tinggi daripada yang terdapat dalam sisa manusia.

Potensi paling serius: Memakai dan meninggalkan air kencing di wajah, terutama pada kulit yang meradang, boleh mengundang jangkitan. Sumber penyelidikan yang dipercayai memperingatkan bahawa, walaupun air kencing steril, setelah keluar dari tubuh, ia berpotensi tumbuh bakteria.

Cuka sari apel telah disebut-sebut sebagai astringen DIY. Pengguna mendakwa ia membantu membersihkan jerawat, memudarkan parut noda atau bintik-bintik usia bahkan menghilangkan tahi lalat.

Senario berisiko rendah: Menggunakan cuka sari apel di wajah akan menimbulkan sensasi yang menyakitkan dan membuat anda merasa bingung dengan bau tidak menyenangkan. Sekiranya cuka ini telah menyelamatkan kulit anda dan tidak dapat menggunakan pilihan lain, cairkan cuka sari apel untuk keselamatan.

Potensi paling serius: Penggunaan cuka sari apel jangka panjang dan tidak dicairkan boleh merosakkan wajah kerana tahap asidnya. Cuka boleh menjadi kaustik jika anda meninggalkannya di kulit dan tidak boleh digunakan untuk merawat luka.

Mana-mana luka jerawat berisiko menyebabkan luka bakar atau kerengsaan besar. Selain itu, menggunakan cuka sari apel sebagai produk wajah membahayakan anda. Sekiranya terkena di mata, anda mungkin mengalami radang atau juga luka bakar kornea.

Walaupun anda tergoda dengan mana-mana perkongsian mencari penyelesaian masalah kulit dengan DIY, dengan beberapa bahan tidak mesra wajah. Serahkan pencampuran dan pengujian kepada pengeluar produk. Membawa bahan dari peti sejuk ke bilik mandi anda  atau sebaliknya menimbulkan risiko pencemaran, jangkitan atau kerosakan yang boleh menjadikan masalah kulit yang anda cuba atasi menjadi lebih teruk.

Kekalkan melayari www.hijabista.com.my untuk petua kecantikan dengan saranan produk-produk penjagaan kulit yang sesuai dengan semua kulit wajah.

SUMBER: Healthline


Baru 3 Tahun Bergelar Doktor, Hijabi Ini Puas Bantu Orang Lain, Walaupun Adakalanya Tak Sempat Makan

Sejak kecil lagi, impian untuk menjadi seorang doktor sudah tertanam dalam diri. Akui doktor muda bernama Dr. Siti Zubaidah Abdul Hakam, 30 tahun, dia memang suka dan cukup teruja untuk pergi ke klinik kerana mahu lihat doktor memeriksa pesakit. Dia suka melihat proses di mana pesakit akan diperiksa oleh doktor, diberi ubat dan sembuh walaupun sebenarnya yang menyembuhkan itu adalah kerja Allah. Terdetik di hati mahu membantu orang yang memerlukan.

“Tahun ini merupakan tahun ketiga saya bergelar seorang doktor. Alhamdulillah, saya suka dengan apa yang saya lakukan. Benda yang paling mencabar pada saya adalah sewaktu housemanship.

“Ketika itu, saya baru sahaja balik dari Moscow dan banyak perkara yang perlu belajar. Sistem yang digunakan di Malaysia juga tidak sama seperti di Moscow, jadi ia agak mencabar untuk saya belajar daripada mula kerana menjadi seorang doktor memerlukan anda menjadi individu yang sentiasa bertindak pantas dan cepat.

“Sejujurnya, kerjaya sebagai seorang doktor ini betul-betul mengubah kehidupan saya. Sebelum bergelar seorang doktor lagi, saya sudah bersedia dari segi fizikal dan mental untuk menghadapi segala dugaan yang datang.

“Bila tengok orang sakit, saya akan rasa lebih sensitif terhadap orang lain. Jika dulu, mungkin saya tidak akan fikir tentang orang lain. Setiap pesakit yang datang pasti ada masalah yang tersendiri.

“Setiap kali jumpa doktor, mereka pasti akan mengadu masalah dan doktor akan cuba selesaikan masalah yang mereka alami. Secara tidak langsung, ia mengubah pemikiran saya dari semua segi bila berjumpa dengan orang luar,” ujar Dr. Siti Zubaidah yang lebih mesra disapa sebagai Siti.

Siti akui pekerjaan sebagai seorang doktor memang seronok walaupun sibuk. Ia memberi satu kepuasan kepada doktor muda ini kerana dapat membantu orang ramai. Walaupun balik ke rumah dalam keadaan yang letih dan tidak sempat untuk mengalas perut, tapi dia tahu dia sudah menggalas tanggungjawab dengan sebaiknya.

Dan urusan lain hanya terserah kepada Allah untuk menyembuhkan dan terserah kepada pesakit itu sendiri sama ada mahu mengikut nasihat doktor atau tidak.

Perlu Banyak Berkorban

“Buat hijabi yang mahu bergelar seorang doktor, anda perlu kuat dari segi mental. Tidak dapat dinafikan bahawa doktor merupakan satu pekerjaan yang sukar. Belajar tentang perubatan dan menjadi seorang doktor adalah satu perkara yang berbeza.

“Anda perlu utamakan orang lain berbanding diri anda sendiri. Malah, masa untuk bersama keluarga juga amat terhad. Kadangkala, nak makan pun tidak sempat. Jika anda tidak boleh korbankan perkara ini, lebih baik jangan jadi seorang doktor kerana anda sendiri yang akan tertekan dan akhirnya berhenti kerja.

“Orang luar mungkin tidak faham dengan apa yang kami lalui. Sebab itulah banyak video-video yang viral yang tersebar di media sosial. Saya tidak bersetuju dengan tindakan ini.

“Sepatutnya, pesakit perlu mengikut peraturan hospital di mana tidak boleh merakam dan ambil video. Doktor mengikut segala prosedur yang telah ditetapkan. Mungkin ada yang tidak bersetuju dengan apa yang kami lakukan dan mula untuk viralkan di media sosial.

“Tindakan anda itu salah sebenarnya. Memang ada sesetengah doktor yang buat silap tetapi itu bukan cara untuk menegur. Kami tahu kerja kami dan tidak mungkin kami sengaja untuk lakukan kesilapan. Kami cuba lakukan kerja secepat yang boleh kerana kami tahu ramai yang menunggu,” tambah Siti lagi yang  mendapat pendidikan di Russian National Research Medical University, Moscow Russia.

Sebelum mengakhiri perbualan,, Siti berharap satu hari nanti dia mamput membuka Klinik Estetik sendiri. Akui Siti, dia sememangnya berminat untuk belajar dan mendalami ilmu tentang estetik ini. Hal kecantikan seakan sudah sebati dalam dirinya.

Malah, Siti juga berharap dia mampu memiliki rangkaian produk kecantikan sendiri. Ketika di Moscow lagi, Siti sudah menghadiri beberapa kelas berkaitan kulit dan telah mengeluarkan serum yang dicipta sendiri olehnya.


Boleh Hilangkan Angin & Bisa Badan Dengan Mandi Air Limau Nipis. Khasiat Ini Ramai  YangTak Tahu.

Limau nipis memang kita tahu banyak khasiatnya. Selain dijadikan perencah dalam sambal, ia juga sedap dibuat air. Tetapi rupanya limau juga mempunyai khasiat lain yang kita tak tahu.

Kadang-kadang akibat salah makan boleh menyebabkan badan kita penuh dengan angin dan membuatkan kita rasa sangat tidka selesa. Antaranya lenguh sendi, sakit belakang, sakit kepala dan sukar untuk tidur malam.

Caranya mudah sahaja:

2. Perahkan limau nipis atau limau purut dalam 4 atau 5 biji ke dalam baldi. Sebelum mandi, anda baca surah Al-Fatihah 3 kali, Al-Ikhlas 3 kali dan selawat 3 kali. Sebaiknya baca ayat suci ini angkat baldi di luar bilik air dahulu. Selesai baca, mandi.

3. Sebaiknya mandi ini buat bilasan terakhir. Mandi dulu dengan air biasa, kemudian baru mandi dengan air limau ini. Selesai baca di atas, mula mandi dari kepala. Lebihkan siram di belakang tengkuk dan bahu.

Mandian ini hanyalah alternatif dalam merawat pesakit buang angin, bisa dalam badan. Disarankan mandi sebaiknya waktu selepas Subuh dan selepas Maghrib. Dengan izin Allah, insha-Allah sembuh.

P/S: Ada banyak lagi khasiatnya, antaranya menghindari diri dari gangguan makhluk halus. Sekiranya anda ada gangguan, anda akan rasa seperti angin keluar dari belakang tengkuk anda. Insha-Allah badan dan kepala akan menjadi ringan.


Sama Ada Rumah Sewa Atau Rumah Baru, Ini 5 Adab & Amalan Pindah Rumah Mengikut Cara Islam

Jika anda ingin memasuki ke rumah baru atau pindah rumah sama ada rumah sendiri atau sewa dan kosong, anda tidak digalakkan masuk begitu sahaja tanpa sebarang amalan atau doa yang telah diamalkan oleh orang-orang Islam.

Sebelum berpindah, anda perlu membuat persiapan yang sewajarnya dan banyak perkara penting yang perlu anda diambil kira dan harus disenaraikan sebelum pindah rumah. Terkadang apabila nak pindah ke rumah sendiri kita pasti akan lupa tentang pantang larang dan syarat-syarat untuk memasuki rumah baru yang akan kita duduki itu. Oleh itu, beringatlah sebelum sesuatu yang tidak mustahil akan berlaku kepada diri kita atau pun ahli keluarga.

Berikut adalah tips dan panduan untuk masuk ke rumah baru yang akan anda duduki. Adab dan amalan serta doa semasa pindah rumah dengan tujuan untuk mengingatkan sesama kita sewaktu ingin memindah rumah. Samada rumah sewa yg dh lama di tinggalkan kosong atau rumah baru siap. Moga perkongsian ini memberi manfaat.

Melaungkan azan ketika pertama kali masuk rumah baru. Ia juga baik bagi bangunan yang telah lama ditinggalkan dan tidak dihuni oleh sesiapa. Dalam sebuah hadis, Rasulullah s.a.w. pernah memberitahu bahawa sekiranya sesebuah bangunan (premis/rumah) itu terlalu lama dikosongkan (tanpa penghuni) ianya akan dimasuki sejenis makhluk halus (jin yg dikenali sbgai Al-‘Ammar) yang suka tinggal di rumah yang tidak berpenghuni.

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.” Selalunya bila masuk rumah baru kita hanya membaca Yaasiin sahaja. Sepatutnya Surah Al-Baqarah yang menjadi pilihan untuk dibaca apabila memasuki rumah baru.

Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi sekali, tetapi di ayat terakhir bacalah sebanyak 7 kali.

Perbuatan memagar rumah dengan menanam atau menggantung sesuatu di penjuru atau sudut-sudut tertentu di rumah atau bangunan yang diduduki dengan kepercayaan bahawa benda tersebut akan menjaga dan memelihara keselamatan penghuninya adalah perbuatan yang bertentangan di sisi Islam. Bagaimana pun ada cara yang dibolehkan dan digalakkan mengikut ajaran Islam. Caranya ialah dengan ‘memagar rumah’ dengan merenjis air Yassin di sekeliling rumah.

Ikut panduan berikut:


Wow, Rezeki Kekal Mencurah-curah Jika Amal 7 Konsep Sedekah Ini! Paling Mudah Baca Al-Fatihah Setiap Pagi

Konsep rezeki akan jadi lebih murah dan mudah datang jika kita bersedekah atau ‘memberi’ kepada orang lain. Tidak kisah banyak atau sedikit, apa yang penting adalah keikhlasan.

Seperti contoh kisah Nabil yang memberi sedekah pada seorang pakcik walaupun ketika itu hanya ada RM2 dari poketnya. Dan kini beliau antara selebriti terkaya di tanah air.

Tidak susah untuk melakukannya dan paling utama adakah nawaitu untuk memberi sedikit kebahagiaan kepada mereka yang memerlukan.

Jika bukan dalam bentuk wang tunai, mungkin pertolongan atau barangan keperluan lain. Ingatkan bukan semua yang ada di muka bumi ini adalah hak milik kita. Semuanya kepunyaan Allah SWT.

Walaupun tidak mempunyai kucing peliharaan, mungkin akan ada kucing ini singgah di rumah kita. Jadi sediakanlah sebekas makanan dan semangkuk air di luar rumah kita. Ini khusus untuk kucing jalanan yang singgah dan lalu di kawasan rumah kita. Anggap ia adalah rezeki kucing berkenaan.

Setiap kali mendapat gaji, cuba asingkan sedikit untuk disedekahkan pada mereka yang memerlukan. Tidak perlu susah mencari orang lain, sebaliknya sedekah pada adik beradik yang susah dan memerlukan. Tidak banyak sedikit juga sudah memadai dan penting sedekah.

Kalau boleh amalkan sentiasa sediakan wang kecil dalam dompet kerana kadang-kadang kita diduga ada yang memohon bantuan. Atau jika singgah solat di mana-mana masjid boleh berbuat demikian pada tabung disediakan.

Letakkan di bilik tidur sebuah kotak kecil. Setiap kali anda berbuat tidak baik atau melakukan dosa, masukkan wang kecil ke dalamnya. Genap satu bulan, keluarkan duit ini dan sedekahkan duit ini pada yang memerlukan. Insya-Allah.

Satu lagi amalan lain adalah jika kita mengunjungi majlis keramaian, ada cara tertentu boleh bersedekah. Selain memberi wang, anda juga boleh sedekahkan air mineral pada tetamu yang hadir.  Paling afdal untuk buat adalah ketika urusan pengebumian sebab selalunya tuan rumah tidak sediakan makanan dan minuman. Ini memang sangat membantu!

Tidak rugi juga jika kita amalkan konsep ‘keep the change’ ini. Walaupun bakinya hanya beberapa sen tetapi tak salah sedekah untuk peniaga kecil. Lebih berkat dan memberi kegembiraan pada orang lain. Itu sudah cukup memadai kerana kebahagiaan orang lain sangat bererti padanya.

Sekiranya anda ada wang lebih digalakkan untuk membeli Al-Quran atau sejadah, boleh sedekahkan di mana-mana masjid atau surau atau pusat tahfiz. Jika mereka membacanya akan ada bahagian anda di situ.

Amalan paling mudah adalah membaca surah Al-Fatihah setiap pagi. Sedekahkan juga kepada kedua ibu bapa yang masih hidup ataupun sudah mati. Insya-Allah jika kita amalkan, akan nada balasan baik yang Allah berikan.

Sumber: Kisah Zakat Malaysia


Mitos Yang Selama Ini Kita Percaya; Makan Ikan Haruan Luka Cepat Sembuh, Penting Kena Tahu Info Tepat


3 Tahun Bercinta Tapi Pilih Wanita Lain, Gadis Ini Tenangkan Diri Di Mekah

Setiap manusia pasti mahukan satu hubugan yang berkekalan lamanya. Namun, apa yang terjadi pada masa akan datang sudah tentu di luar dugaan kita.

Perkongsian gadis ini pergi menunaikan umrah sebagai salah satu caranya untuk ‘self-healing‘ meraih perhatian orang ramai.

Tular video di laman media sosial TikTok yang menunjukkan seorang gadis yang pergi membawa dirinya menunaikan ibadah umrah. Apa yang mengejutkan lagi adalah tujuannya untuk ‘self-healing‘ selepas berputus denga kekasihnya.

“Sudah hampir 3 tahun bercinta, hari-hari tunggu dia masuk minang, rupanya dia dah bawa perempuan lain jumpa mak dia. Self-healing pergi umrah, Alhamdulillah.” itulah yang di kongsi olehnya di TikTok miliknya.

Reaksi yang diberikan oleh warganet sangat memberangsangkan, mereka lebih mengharapkan gadis itu untuk bertenang dan cari keredhaan Ilahi. Mungkin dengan cara itu, Allah SWT ingin dia rapatkan dirinya kepadaNya.

“Allah bagi awak hadiah lagi terindah. Allah SWT jemput awak kerumah dia. Argh best-nya, stay strong ya sis,

“YaAllah, I doakan you jumpa jodoh baik. You sangat kuat. Percayalah Allah SWT sentiasa ada dengan you,

“Pernah lalui, 9 tahun bercinta susah senang LDR namun kalah dengan perempuan yang dekat dengan si dia. No worries dear, Allah SWT plans better for you, Much love.” itulah apa yang dititipkan oleh warganet kepadanya.


Skrub Badan Rahmah, Kulit Auto Mulus Dan Glowing. Guna 4 Bahan Ni Jer!

Sesibuk mana pun anda jangan lupa luangkan masa untuk memanjakan diri. Selalunya muka adalah bahagian penting yang diberi sepenuh perhatian, namun jangan lupa badan juga sama penting.

Lelah mencari produk yang sesuai, salah satu faktor bahagian ini diabaikan. Nah jika itu menjadi kegusaran anda, cuba intai-intai ruang dapur mungkin terdapat bahan yang berguna dan bermanfaat untuk mencantikkan kulit mulus dan glowing.

Resipi dari hijabi ini pasti membuka mata anda kenapa dari dahulu tidak memulakannya! Guna 4 bahan di dapur je! Serius, dalam seminggu kulit jadi lembap dan mulus sikit, ini resipi skrub badan mudah dan ‘low cost’:

Bahan-bahan:

Cara Bancuhan:

Campurkan bahan semua sekali dan gaul. Jadikan adunan ini seperti pes dan tidak perlu pewangi tambahan. Bau lemon dan campuran minyak zaitun, cukup menenangkan baunya. Campuran ini akan menjadi pekat dan bertekstur kasar dan jika boleh elakkan tambah air. Ia akan membuat gula terlarut.

Cara Menggunakan:

Kekerapan: 2-3 kali seminggu

GULA – Skrub dari gula akan membantu mengangkat sel kulit mati secara alami. Proses eksfoliasi ini akan menghilangkan noda di kulit tanpa menyumbat pori-pori, sekaligus mengembalikan keseimbangan minyak di kulit.

LEMON – Lemon adalah sumber vitamin C yang baik. Ia membaiki sel-sel kulit yang rosak dan menghalang kulit daripada penuaan. Kolagen bertanggungjawab terhadap keanjalan serta mencerahkan kulit.

MINYAK ZAITUN – Khasiat minyak ini baik untuk kulit yang kering, dengan mengamalkan sapuan minyak badan, kulit akan sentiasa lembut dan lembap. Minyak zaitun memang memiliki beberapa manfaat untuk kulit. Minyak zaitun memiliki banyak kandungan vitamin, termasuk A, D, dan K, serta vitamin E.

MADU – Kandungan antioksidan yang tinggi di dalam madu membantu mengurangkan kerosakan sel-sel kulit akibat radikal bebas. Membantu menanggalkan sel kulit mati dan menjadikan kulit lebih bersih. Madu mengandungi kandungan air semula jadi yang boleh membantu melembapkan kulit dan seterusnya melambatkan proses penuaan.


Apakah bezanya Parfum dan  EDP, EDT & EDC? Perlu Tahu Supaya Tak Rugi Beli

Pada botol pewangi wangian sering tertulis label ‘parfum’, ‘eau de parfum’, ‘eau de toillette’ atau ‘body splash’. Mungkin banyak dari anda masih bingung, kandungan apakah itu dan berpengaruhkah pada ketahanan aromanya?

Label-label tersebut ternyata berkait rapat dengan kadar kandungan pati parfum. Semakin tinggi tingkat patinya, maka semakin lama pula wangian tersebut bertahan dan tentunya, semakin mahal harganya.

Perbezaan utama ialah pada amaun atau kepekatan pati tulen di dalam minyak wangi itu. Pati ini adalah dalam bentuk minyak yang diekstrak daripada sumber wangian seperti bunga, rumput, rempah, buah-buahan, kayu, akar dan lain-lain.

Parfum (Pure Perfume) – Pati tulen boleh mencecah di antara 25% hingga 40% daripada kandungan keseluruhan minyak wangi. Bakinya ialah alkohol dan air yang dicampur mengikut kuantiti yang ditentukan oleh pembuat formula.
Jangan menyemburkan semburan parfum ke baju kerana teksturnya yang berminyak dapat meninggalkan noda. Cukup dengan oleskannya sedikit di nadi tangan dan belakang telinga.

Eau De Parfum (EDP) – Pati ini ada dalam sekitar 15% ke 20% daripada kandungan minyak wangi. Bakinya juga ialah alkohol dan air. Ia mempunyai kandungan alkohol yang sedikit, aroma wanginya tahan lama dan kuat. Selalunya lebih sesuai digunakan pada malam hari, terutama untuk menghadiri acara formal.

Eau de Toilette – Kadar Ketumpatan patinya mencapai 5%-8%. EDT atau Eau De Toilette merupakan minyak wangi yang lazim didapati di pasaran. Tahan sehingga 2-4 jam. Wangian ini berada setingkat diatas cologne. Kandungan alkoholnya kurang sedikit berbanding dengan cologne. Untuk kesegaran yang bertahan lama, wangian jenis ini adalah pilihan yang sesuai kerana aromanya ringan, tidak terlalu tajam dan sesuai untuk banyak acara mahu pun saat bersantai bersama teman.

Eau de Cologne – Kadar Ketumpatan patinya mencapai 3%-5%. EDC atau Eau De Cologne adalah minyak wangi yang paling lemah dan kebiasaannya dipasarkan kepada lelaki. Tahan sehingga 2 jam. Jenis wangian ini yang paling ringan jika dibandingkan dengan yang lain. Amat sesuai digunakan di bahagian tubuh, untuk menyegarkan dan memberikan aroma harum setelah mandi. Biasanya wangian ini beraroma menyegarkan. Contohnya kita boleh dapati pada tisu basah yang sesuai digunakan sebagai penyegar selepas melakukan sebarang aktiviti.

Disebabkan kandungan pati tulen yang lebih tinggi, parfum adalah lebih wangi dan lebih tahan lama bau wanginya. Parfum berkualiti tinggi ada yang tahan wanginya sehingga 10 ke 12 jam. Berbeza dengan EDP yang mempunyai kurang sedikit pati tulen, daya tahan wanginya adalah sekitar 6 ke 9 jam.

Proses mengekstrak pati tidak mudah. Beribu-ribu kuntum bunga atau sumber lain diperlukan untuk menghasilkan hanya 100 ml pati tulen. Setelah bahan sumber dikumpulkan, masa yang lama juga diambil untuk mengeluarkan patinya. Proses ini boleh memakan masa berbulan-bulan lamanya dan melalui pelbagai peringkat pemprosesan.
Inilah juga sebab minyak wangi amat mahal. Semakin banyak pati dalam sebotol minyak wangi itu, semakin premium harganya.

Parfum terbaharu di pasaran untuk seorang wanita yang berfikiran terbuka, moden dan tenang mampu menjalani hidup tanpa batasan. Gaby Aghion menginspirasikan percutian yang lebih sengit, terbenam di tengah-tengah kemewahan wangian yang sangat canggih di dalam wangian terbaharu Nomade Absolu De Parfum.

Kehangatan halus dan harum dari destinasi fantasi, nomade absolu de parfum adalah versi komposisi asalnya yang lebih kuat, penyempurnaan yang tidak dijangka dengan tekstur mewah dari plum mirabelle aroma yang manis. Sensualness yang ditingkatkan oleh serpihan aroma davana. Kaya dengan bauan kayu cendana yang lembut dan berkrim. Wangian versi hebat ini, botol nomade dihiasi dengan warna-warna hangat, bahan yang halus dan perincian yang mewah.

Chloé’s new Nomade Absolu De Parfum kini boleh didapati di semua gedung membeli-belah utama dan sephora. Pada harga runcit  RM275 (30ml), RM410 (50ml), RM534 (75ml).


Boleh Ke LELAKI Pakai INAI? Ini HUKUM Yang Perlu Anda Tahu!

Seperti yang diketahui umum, pasangan mempelai akan dihiasi dengan persalinan perkahwinan serta inai yang cukup indah dan memukau. Baik lelaki atau perempuan, kedua-duanya mahu kelihatan sempurna di hari bahagia masing-masing. Memakai inai merupakan satu aktiviti yang pasti akan dilakukan sebelum pasangan mempelai diijab kabulkan. Kebiasaannya, perempuan akan memakai inai pada semua jari manakala lelaki pula hanya memakai pada tiga jari. Persoalannya, apakah hukum dari sudut agama tentang hukum memakai inai ini.

Ini jawapan bagi hukum memakai inai bagi kedua-dua mempelai:

Menurut ulama’ mazhab Maliki dan Syafi’ei, wanita yang bersuami disunatkan memakai inai pada setiap masa kerana inai merupakan perhiasan dan kecantikan. Wanita yang bersuami sunat berhias untuk suami sepanjang masa.

Bagi wanita yang masih belum bersuami, ulama’ mazhab Maliki berpendapat hukumnya adalah harus, manakala ulama’ mazhab Syafi’ei pula berpendapat ia makruh kerana dibimbangi berlaku fitnah ke atas diri wanita itu dan orang lain.

Walau bagaimanapun, wanita yang hendak berihram haji atau umrah disunatkan memakai inai mengikut pendapat semua mazhab sama ada yang bersuami atau tidak.

Selain memakai inai di tangan, iaitu dari hujung jari hingga ke pergelangan, wanita juga harus memakai inai di tapak kaki mereka hingga ke buku lali khususnya wanita yang bersuami.

Fuqahak semua mazhab berpendapat haram bagi lelaki memakai inai di tangan atau di kaki kerana inai merupakan perhiasan bagi wanita. Lelaki tidak harus meniru wanita sama ada pakaian atau perhiasan sebagaimana sabda Nabi s.a.w. bermaksud:

“Allah melaknat lelaki yang menyerupai atau meniru wanita dan wanita yang menyerupai atau meniru lelaki.”

1. “Adapun menginaikan dua tangan dan dua kaki, maka disunatkan bagi wanita yang bersuami kerana terdapat Hadis-hadis yang masyhur mengenainya. Dan perbuatan itu haram bagi lelaki kecuali kerana keperluan seperti berubat dan sebagainya…” (Imam an-Nawawi di dalam kitab ‘Al-Majmuk’)

2. “Dan tidak harus menginaikan dua tangan kanak-kanak lelaki dan dua kakinya kecuali kerana ada keperluan untuk berbuat demikian, tetapi harus bagi wanita…” (Al-Fatawa al-Hindiyyah). Dinyatakan di dalam fatwa tersebut tidak harus diinaikan tangan dan kaki kanak-kanak lelaki. Maka lelaki dewasa lebih-lebih lagi.

3. “Adapun menginaikan dua tangan dan dua kaki, maka disunatkan untuk wanita dan diharamkan untuk lelaki kecuali untuk berubat…” (‘Aun al-Ma’bud Syarh Sunan Abu Daud).

Kesimpulannya, inai merupakan perhiasan bagi kaum wanita. Hukum memakainya adalah harus, sunat dan dalam keadaan tertentu makruh, iaitu bagi wanita yang tidak bersuami menurut pendapat fuqahak mazhab Syafi’ei. Bagi lelaki adalah haram kecuali dalam keadaan terpaksa seperti untuk berubat dan sebagainya.

Justeru, adat lelaki memakai inai ketika aqad nikah dan walimah adalah tidak selari dengan ajaran Islam dan perlu dihentikan.


Betul Ke Guna Tembikai Boleh Atasi Masalah Keguguran Rambut? Semak 3 Lagi Petua Mudah Lain!

Masalah keguguran rambut sememangnya sering menjadi kerisauan buat para hijabi. Hati menjadi gusar apabila melihat rambut yang tebal kian menipis. Lebih-lebih lagi apabila melihat rambut jatuh berguguran ketika mandi ataupun ketika menyikatnya.

Sememangnya apabila berhijab kita perlu lebih menitik beratkan soal cara penjagaan rambut. Bagi merawat masalah ini, ada beberapa petua tradisional untuk dicuba bagi melebatkan rambut. Kosnya juga sangat murah!

Ayuh, Mari kita lihat 4 petua yang mujarab untuk menyuburkan rambut.

Banyak juga cara yang kita boleh cuba untuk merawat masalah ini. Yang penting kita haruslah konsisten mengamalkannya dan tidak berhenti separuh jalan. Peliharalah mahkota kita dengan sebaiknya. Selamat mencuba !

Kredit: Facebook Treatment Rambut Lebat Tanpa Uban


Bibir Tampak Lebih Mungil, Seksi Dan Menggoda Dengan ‘Lip Liner’! Ini 5 Trik Terbaik Menggunakannya!

Untuk menghasilkan solekan bibir yang mungil serta kemas rapi, ia tidak hanya memfokuskan kepada pemakaian ‘lipstick’ semata-mata, malah bibir yang seksi dapat dihasilkan dari pemakaian ‘lip liner’.

‘Lip liner’ merupakan produk kosmetik yang digunakan untuk membentuk bingkai bibir, meratakan bibir yang tidak simetri, dan menjadikan bibir lebih tebal. Pemakaian ‘lip liner’ juga akan menjaga aplikasi lipstik untuk lebih kemas dan rapi sehingga tidak mudah keluar dari garis bibir.

Apa kata kamu cuba trik dibawah ini untuk menggunakan ‘lip liner’ dengan betul dan membuatkan bibir kamu seksi persis Angeline Jolie!

Ramai diantara kita yang sering mengasah hujung ‘lip liner’ sehingga menjadi begitu tajam. Sebenarnya, jika hujungnya terlalu tajam, ia akan membuatkan bibir kamu tampak palsu dan terlalu ‘keras’. Untuk menghasilkan gaya yang natural, pastikan hujungnya tidak terlalu tajam. Barulah bibir kamu nampak seksi semula jadi!

2. Jadikan ‘lip liner’ sebagai permukaan asas ‘lipstik’ agar warnanya lebih tahan lama

Siapa kata lip liner hanya boleh digunakan untuk garis tepi bibir sahaja? Untuk membuat warna lipstikmu lebih kuat, menggoda dan tahan lama, sebaiknya gunakan juga ‘lip liner’ di seluruh permukaan bibir sebagai ‘base’ sebelum mengenakan ‘lipstik’. Selain itu, menggunakan ‘lip liner’ sebagai ‘base’ juga boleh menghindari ‘lipstik’ yang terlihat melekat dan tidak kemas ketika sudah digunakan seharian.

3. Lukis ‘X’ di bahagian tengah bibir untuk tampak lebih menonjol

Untuk membentuk bibirmu dan menonjonlkan garisan menggunakan ‘lip liner’, trik yang boleh dilakukan adalah dengan membuat huruf “X” di bagian tengah bibir. Cara ini berguna agar bibir kamu lebih berdimensi dan mudah menarik garis selanjutnya di tepian bibir menggunakan ‘lip liner.’

4. Gunakan ‘lip liner’ untuk membingkai garis di luar tepian bibir

‘Lip liner’ sangat berguna untuk membuat bibir tampak lebih penuh dan tebal. Anda boleh melakukan teknik ‘lip contouring’ dengan menggunakan ‘lip liner.’ Teknik ini berguna untuk membuat ilusi bibir yang tampak lebih penuh dan tebal. Pilih ‘lip liner’ yang warnanya satu tona lebih tua dari warna asli bibir anda agar ketika diratakan dengan ‘lipstik’ bentuknya akan lebih natural.

5. Gabungkan dua warna agar bibir terlihat lebih penuh

Sama seperti teknik ‘contouring’ yang digunakan untuk memperkemas bentuk wajah, anda juga boleh menggabungakan warnanya agar bibir tampak lebih padat dan mampat. Cuba gunakan dua warna ‘lip liner’ untuk membuat imej dimensi yang berbeza. Pilih warna yang lebih muda dari warna asli bibir dan salah satunya lagi dengan warna yang lebih tua. Aplikasikan ‘lip liner’ warna muda untuk membentuk garis di bahagian tengah bibir. Kemudian gunakan warna yang lebih tua di ujung-ujung luar bibir. Setelah itu campurkan kedua-dua warnanya agar nampak lebih natural.


Bukan Hanya Untuk Diminum, Ini Adalah Kebaikan ‘Masker’ Kopi!

Penggemar minuman kopi? Siapa sangka dengan biji tumbuhan ini dapat menjaga kecantikan dan kesihatan wajah!

Terdapat banyak petua untuk menyediakan, menyediakan dan menggunakan topeng muka kopi. Tetapi secara umum, apakah faedah topeng kopi untuk wajah?

Kopi mengandungi pelbagai bahan yang baik untuk kulit muka dan badan.Daripada melawan tanda-tanda penuaan pramatang hinggalah mengatasi selulit. Bagi anda yang tidak tahu, berikut adalah faedah topeng kopi yang perlu anda ketahui.

Mencegah tanda-tanda penuaan

Kopi merupakan salah satu kacang yang kaya dengan antioksidan. Kandungan ini bagus untuk melawan tanda-tanda penuaan pramatang. Beberapa kajian mendapati kopi (terutamanya minyak biji kopi) boleh meningkatkan kolagen dan elastin, yang menjadikan kulit wajah kelihatan lebih tegang. Selain itu, kopi boleh melembapkan kulit dengan melambatkan penyejatan air dari kulit.

Melindungi daripada radikal bebas

Antioksidan dalam kopi bukan sahaja membantu mencegah tanda-tanda penuaan kulit pramatang, tetapi juga melindungi kulit daripada radikal bebas (cth. zarah pencemar). Kandungan antioksidan dalam kopi melindungi kulit sambil menguatkan pertahanan semula jadinya.

Lindungi daripada cahaya matahari

Beberapa kajian mendapati serbuk ekstrak kopi boleh melindungi kulit daripada sinaran UVB yang berbahaya. Jadi apabila ekstrak kopi ini digunakan dalam langkah penjagaan kulit, ia membantu melindungi kulit daripada kedutan dan kerosakan kulit akibat cahaya matahari.

Memutihkan kulit

Kandungan antioksidan dalam kopi juga boleh mencerahkan kulit. Digunakan sebagai topeng muka, kopi membantu meningkatkan peredaran dan mencerahkan kulit.


Buah Aprikot Membantu Untuk Menjadikan Wajah Awet Muda & Menurunkan Berat Badan? Tak Percaya? Inilah Sebabnya!

Bagi anda penggemar buah-buahan, apa kata anda jadikan buah aprikot sebagai menu hidangan setiap hari! Bukan sahaja memiliki aroma manis dan lembut, malah buah aprikot kaya dengan kandungan Vitamin A, Vitamin C, Vitamin E, Vitamin K dan lain-lain lagi.

Oleh kerana itu, ia memberi banyak kebaikan kepada kesihatan tubuh badan! Nak tahu lebih lanjut? Jom baca mengenai kebaikan buah aprikot ini!

Mengubati masalah sembelit
Oleh kerana buah aprikot tinggi kandungan serat, ia amat sesuai dimakan apabila anda sedang mengalami masalah sembelit. Ia akan merangsang dan menyucikan sistem pencernaan dan sekali gus akan mengelakkan masalah sembelit dengan mudah!

Memberi kesihatan mata
Buah aprikot kaya dengan kandungan vitamin A yang membantu untuk memperbaiki penglihatan mata. Sama juga seperti sayur lobak, ia dapat mencegah radikal bebas yang biasanya menyerang sistem kekebalan tubuh.

Menjaga kesihatan jantung
Selain dapat mengubati masalah sembelit, buah aprikot juga dapat mengurangkan kandungan kolesterol jahat yang akan menjejaskan kesihatan jantung! Oleh itu, bagi anda yang sudah berada di tahap awal penyakit jantung, amatlah disarankan untuk memakan buah ini sekerap mungkin!

Menyembuhkan masalah demam
Jus aprikot sangat baik untuk diminum bagi mereka yang sedang mengalami masalah demam. Tahukah anda, buah aprikot ini mempunyai unsur menenangkan dan anti inflamasi untuk mengurangi rasa sakit yang disebabkan oleh demam.

Mencantikkan kulit
Buah aprikot mengandung vitamin A, vitamin C, dan fitonutrien. Semua nutrisi ini berguna untuk memperlambatkan proses penuaan dan mempercantikkan kulit.

Menurunkan berat badan
Pasti ramai yang tidak tahu! Sebenarnya, setiap 100 gram aprikot mengandung 45 kalori dan serat. Tidak hairanlah jika memakan buah ini dapat membantu anda untuk berasa kenyang dengan lebih lama dan juga amat berguna untuk anda yang sedang dalam proses menurunka berat badan!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Sunnah Tentang Kunyah 40 Kali Selepas Makan, Sejauh Manakah Ianya Benar

Apabila makan, tentu anda pernah dengar saranan tentang mengunyah 40 kali ketika makan. Ada yang mengatakannya sebagai sunnah. Namun sejauh manakah kebenarannya?

SOALAN:

Apakah benar dakwaan sunnah menguyah sebanyak 40 kali sebelum menelan?

JAWAPAN:

Berkaitan soalan di atas, kami menjawabnya berdasarkan apa yang telah dijawab oleh Imam al-Nawawi Rahimahullah di dalam fatwanya kerana beliau pernah ditanya soalan yang hampir sama iaitu adakah benar Nabi SAW memerintahkan untuk mengecilkan makanan serta menghancurkannya (di dalam mulut sebelum ditelan) ketika makan.

Imam al-Nawawi menjawab persoalan di atas dengan menyatakan:

“Tidak ada langsung hadis yang sahih dalam perkara ini. Akan tetapi, ia adalah satu perkara yang baik kerana itu lebih sesuai (sopan) ketika makan bersama orang lain dan ia juga bertujuan untuk mengajar, ataupun boleh jadi makanan itu sukar untuk dikunyah disebabkan dia seorang yang dhaif (lemah) ataupun disebabkan seseorang itu sudah kenyang dan dikhuatiri jika dia mengangkat tangannya (berhenti daripada makan) akan menyebabkan orang lain yang sedangkan makan akan turut sama berhenti sedangkan mereka itu masih berhajat kepada makanan tersebut (lapar) atau seumpama dengannya yang melibatkan tujuan-tujuan yang baik.” [Lihat: al-Manthurat, 104]

Menguyah sebanyak 40 kali sebelum ditelan tidak mempunyai sandaran yang sahih daripada agama ini sebagai mana yang dinyatakan oleh Imam al-Nawawi di dalam fatwanya.

Akan tetapi, hal tersebut adalah baik jika tujuannya adalah untuk perkara-perkara yang baik sepertimana yang kami jelaskan di atas.

Semoga dengan pencerahan yang ringkas ini dapat memberi sedikit kefahaman dan manfaat kepada kita terutamanya di dalam agama serta melayakkan kita untuk mendapatkan syurga Allah SWT yang kekal abadi di akhirat kelak. Amin.


Takutnya Bila Doktor Ini Beritahu Semua Berisiko Dapat Kanser & Kongsi 6 Tip Rencatkan Sel Sebelum Merebak

Kanser merupakan penyakit paling ditakuti setiap wanita, terutamanya kanser payudara. Malah dianggap sebagai pembunuh nombor satu kerana boleh hadir dalam tubuh kita tanpa disedari. Hanya dengan pemeriksaan awal boleh mencegah penyakit ini dari terus merebak hingga menyebabkan pengidapnya menderita. Selain itu kita juga boleh membantu merencatkan sel kanser sebelum ia merebak dalam tubuh badan kita.

SETIAP INDIVIDU BERISIKO

Sebelum ia merebak, ayuh berjaga-jaga. Ada beberapa tips yang membantu merencatkan sel-sel kanser :

1) Gula merupakan makanan kepada sel kanser. Dengan berhenti mengambil gula, anda sebenarnya telah menamatkan satu sumber bekalan makanan yang penting untuk sel kanser. Stevia, manisan tanpa kalori boleh digunakan sebagai alternative kepada penggunaan gula.

2) Sel kanser hidup dalam persekitaran yang asidik. Makanan berasaskan daging adalah bersifat asidik juga. Mengurangkan segala makanan yang berdaging terutamanya daging merah adalah pilihan yang bijak. Di kebanyakan ladang ternakan, haiwan-haiwan ternakan disuntik dengan antibiotik dan hormon tumbesaran bagi mempercepatkan kadar penghasilan daging.

3) Kurangkan kekerapan minuman kopi, teh dan coklat yang mengandungi kafein yang tinggi. Teh hijau lebih baik dan mempunyai khasiat dalam melawan sel kanser. Bagi air kosong pula, minumlah minuman yang telah ditapis terlebih dahulu bagi mengelakkan toksin dan logam yang terdapat dalam air paip memasuki tubuh anda.

4) Diet yang terdiri daripada sayur-sayuran yang segar, kekacang dan makan buah-buahan adalah tabiat yang sangat baik kerana makanan-makanan tersebut akan menukarkan badan kepada persekitaran yang lebih berakali.

5) Makanan tambahan seperti antioksida, resveratrol, vitamin dan mineral pula mampu membina sistem imun bagi membolehkan sel pembunuh di dalam badan dapat menghapuskan sel-sel kanser. Vitamin E pula terkenal sebagai pembunuh sel iaitu satu kaedah bagi tubuh untuk menghapuskan sel yang telah rosak atau yang tidak diperlukan secara normal.

6) Senaman secara berkala akan membantu meningkatkan sistem imun dan menggalakkan pengaktifan stem sel dalam badan yang bertindak untuk melawan sel-sel kanser.

Kanser juga merupakan satu penyakit minda, badan dan spiritual. Sikap yang proaktif dan positif dapat membantu melawan penyakit kanser. Sikap seperti pemarah, pendendam dan sering berasa kecewa mampu membuatkan tubuh anda menjadi lebih stress dan dalam keadaan asidik.

Sayangi Diri. Maafkan semua yang lain.

– Dr. Malinda Mohd Ali


Tomato Lenyek Boleh Hilangkan Kelemumur, Sapu Jer Pada Rambut 2 Kali Seminggu

Tomato sarat dengan vitamin A dan C, malah semakin matang buah tomato itu, kandungan vitaminnya juga semakin banyak. Selain dijadikan ramuan masakan, tomato juga digunakan secara meluas dalam bidang kecantikan.

Walaupun dikategorikan sebagai makanan, tomato juga kaya dengan pelbagai manfaat untuk menjaga kecantikan kulit dan rambut. Sebagai sayur yang memiliki kandungan air yang tinggi, tomato boleh membantu melembapkan kulit dan membuatkannya lebih sihat.

Tomato bukan sahaja mudah untuk didapati tetapi juga boleh dibeli dengan harga yang murah. Banyak kegunaan tomato untuk tujuan kecantikan.

Kecilkan Liang Pori

Campurkan sedikit air perahan tomato di dalam putih telur. Sapu pada wajah dan biarkan ia kering. Selepas itu, bilas wajah dengan jus lemon atau limau nipis. Kemudian, barulah bilas wajah dengan air suam. Kombinasi bahan ini dikatakan dapat mengecilkan liang pori kulit wajah.

Atasi Kulit Kering
Untuk atasi kulit kering, campurkan air perahan tomato dengan yogurt original. Jadikan bahan ini sebagai masker, sapu pada keseluruhan wajah. Biarkan ia kering, kira-kira 30 minit. Bilas dengan air suam, kulit bukan sahaja lembap malah berseri.

Kulit Cerah Sekata
Campuran jus tomato dan madu amat mujarab untuk mengatasi masalah tona kulit tidak sekata. Sapu bahan tersebut pada wajah, biarkan ia kering. Bilas dengan air suam yang dicampur dengan air perahan limau nipis. Hasilnya kulit akan cerah sekata.

Singkir Lemak

Amalkan makan tomato pada waktu pagi, ia dikatakan mampu menyingkirkan lemak di dalam tubuh. Jus ini juga disarankan sebagai minuman harian bagi golongan yang mahu menurunkan berat badan. Minum jus ini 15 minit sebelum makan, ia akan membuatkan kita berasa kenyang.

Kulit Badan Mulus

Mudah saja untuk kembalikan kelembapan kulit, lenyek tomato dan lumur pada seluruh tubuh ketika mandi. Biarkan ia kering, kemudian bilas dengan air bersih. Lakukan seminggu sekali, pasti berpuas hati dengan hasilnya.

Bantu Atasi Kelemumur
Bagi yang ada masalah kelemumur, lenyek tomato, sapukan di bahagian kulit kepala. Lakukan selama 15-20 minit, kemudian bilas dengan air bersih. Buat dua kali seminggu, kulit kepala akan bersih dan bebas kelemumur.

Rawat Rambut Kering
Ia juga boleh digunakan untuk merawat rambut yang kering dan bercabang. Lumur rambut dengan jus tomato, balut dengan tuala selama 15-20 minit. Kemudian bilas dengan air bersih. Insya-Allah rambut akan sihat dan bersinar.


Kalau Tak Nak Muka Nampak Tua Dan Garang, Pilih Lipstik Yang Sesuai Dengan Tona Kulit

Setiap kali mahu keluar daripada rumah, pasti kita akan mengoles lipstik pada bibir. Lipstik ini ibarat item solekan yang wajib ada di dalam beg tangan setiap wanita. Barulah wajah tampak lebih berseri.

Yang menjadi masalah adalah untuk memilih warna lipstik yang sesuai mengikut tona kulit kita. Pastikan anda tahu tona kulit anda terlebih dahulu sebelum membeli gincu yang baru. Ini ada beberapa tips untuk anda.

1.    Tona kulit cerah

Buat gadis berkulit cerah, warna gincu yang terbaik untuk anda adalah rona nude. Rona nude seperti peach atau merah jambu memang sesuai untuk anda. Elakkan memilih rona coklat gelap dan burgundy. Sesekali tampil dengan rona merah untuk kelihatan lebih anggun dan seksi.

Gadis yang memiliki tona kulit ini sesuai dengan kebanyakan warna gincu. Rona coral merupakan warna yang terbaik untuk anda. Selain itu, rona bronze dan warm pink juga sesuai dengan tona kulit ini. Cuma, sebaiknya elakkan memilih gincu rona coklat dan ungu kerana ia akan membuatkan wajah anda tampak lebih pucat.

Rona nude, oren dan merah jambu merupakan rona pilihan yang paling sesuai untuk anda dan boleh dipakai setiap hari. Merah antara warna yang perlu dielakkan untuk tona kulit anda. Selain itu, elakkan juga memakai rona ungu dan kuning kerana ia akan membuatkan wajah anda tampak seperti sedang sakit.

Sekiranya anda memiliki tona kulit ini, lipstick rona coklat, plum atau merah merupakan pilihan yang terbaik. Untuk waktu siang, anda boleh memilih rona coklat karamel atau pecah. Manakala untuk waktu malam pula anda boleh cuba mengoles rona merah wine.